Россиянинг “Royal Flight” авиакомпанияси Андижонга мунтазам парвозлар учун рухсат олди - 22.04.2021, Sputnik Ўзбекистон\nТОШКЕНТ, 22 апр — Sputnik. Россиянинг “Royal Flight” авиакомпанияси Ўзбекистонга мунтазам қатновларни амалган ошириш учун рухсатнома олди. Бу ҳақда Транспорт\nТОШКЕНТ, 22 апр — Sputnik. Россиянинг “Royal Flight” авиакомпанияси Ўзбекистонга мунтазам қатновларни амалган ошириш учун рухсатнома олди. Бу ҳақда Транспорт вазирлиги матбуот хизмати хабар қилмоқда.“Ўзавиация” агентлиги Россия авиакомпаниясига 2021 йил 21 апрель куни Москва – Андижон - Москва йўналишида мунтазам парвозларни амалга ошириш учун эксплуатацион рухсатнома берган. Таъкидланишича, “Royal Flight” парвозларни Boeing 757-200 ҳаво кемасида амалга оширади.Аввалроқ Россиянинг “Red Wings” авиакомпанияси Екатеринбург ва Челябинскдан Ўзбекистон шаҳарларига парвозлар амалга оширишни режалаштираётгани хабар қилинган эди.Эслатиб ўтамиз, 1 апрелдан коронавирус сабаб вақтинча тўхтатиб қўйилган Ўзбекистон ва Россия ўртасидаги мунтазам парвозлар қайта тикланган. Улар ҳафтасига икки маротаба амалга оширилмоқда. Қолган парвозлар эса махсус чартер рейслар ҳисобланади.Мунтазам парвозлар Россиянинг "Аэрофлот" компанияси томонидан "Москва — Тошкент — Москва" йўналишида ҳар якшанба кунлари амалга оширилади. "UzAirways" эса "Тошкент — Москва — Тошкент" йўналиши бўйича ҳар шанба кунлари учади.\nроссия, транспорт вазирлиги, андижон, авиапарвозлар, москва\nТаъкидланишича, “Royal Flight” парвозларни Boeing 757-200 ҳаво кемасида амалга оширади.\nТОШКЕНТ, 22 апр — Sputnik. Россиянинг “Royal Flight” авиакомпанияси Ўзбекистонга мунтазам қатновларни амалган ошириш учун рухсатнома олди. Бу ҳақда Транспорт вазирлиги матбуот хизмати хабар қилмоқда.\n“Ўзавиация” агентлиги Россия авиакомпаниясига 2021 йил 21 апрель куни Москва – Андижон - Москва йўналишида мунтазам парвозларни амалга ошириш учун эксплуатацион рухсатнома берган.\n20 Апрел, 16:47\nАввалроқ Россиянинг “Red Wings” авиакомпанияси Екатеринбург ва Челябинскдан Ўзбекистон шаҳарларига парвозлар амалга оширишни режалаштираётгани хабар қилинган эди.\nЭслатиб ўтамиз, 1 апрелдан коронавирус сабаб вақтинча тўхтатиб қўйилган Ўзбекистон ва Россия ўртасидаги мунтазам парвозлар қайта тикланган. Улар ҳафтасига икки маротаба амалга оширилмоқда. Қолган парвозлар эса махсус чартер рейслар ҳисобланади.\nМунтазам парвозлар Россиянинг "Аэрофлот" компанияси томонидан "Москва — Тошкент — Москва" йўналишида ҳар якшанба кунлари амалга оширилади. "UzAirways" эса "Тошкент — Москва — Тошкент" йўналиши бўйича ҳар шанба кунлари учади.


Официант қизнинг ибрати | Azon.uz - Ахборот-таҳлилий портал\n5637 21:25 20.11.2020\nКеча оилавий айлангани чиқдик. Қизим ўйингоҳдан чиққиси келмайди. Охири бувиси йиғлатиб бўлса ҳам олиб чиқдилар. Қорнимиз очиб, яқин орадаги тамаддихонага кирдик. Одам жуда гавжум. Бўш жой кўринмайди. Хайрият, ёнимиздаги столдагилар кетишга чоғланаётган экан.\nЎтирдик. Озғин, хушбичимгина, ёши йигирмалар атрофидаги официант қиз буюртмаларимизни ёзиб олди. Ташқарига қарадим. Шом вақти кирибди. Қизиқ, намоз ўқиб олиш учун намозхона бормикин? Чой, нон, салат, иссиққина овқат келди: махсус соусда пиширилган балиқ. Қорним очқаб турганди, “еб олай, кейин официант қиздан қаерда намоз ўқиб олсам бўлади”, деб сўрайман деб ўйладим. Таомни апил-тапил еб олдим-у бироқ намоз ҳақидаги ўйларим «эсдан чиқди». «Бу ерда ким ҳам намоз ўқирди, намозхонаям бўлмаса керак» деган ўй билан хархаша қилаётган қизимни болалар майдончасига олиб чиқдим. Маза қилиб ўйнашини, хурсандлигини кўриб қувондим. Шу пайтда ён томонимдаги хона чироғи ёқилиб, ойнадан бизга хизмат кўрсатаётган официант қиз ичкарига киргани кўринди. Ходимлар хонаси шекилли ўйладим ичимда. Ҳалиги қиз фартугини ечиб, бошига рўмол ўраб, намоз ўқишни бошлади. Ичимда нимадир узилгандек бўлди. У намозини тугатиб чиқиб кетганидан кейин яна бир қиз кириб намозини бошлади. Уларга қилган ёмон гумонимдан уялдим. Ё, Aллоҳ! Бу қизлар ишлаб туриб, фарзингни адо этиш учун вақт топса-ю, биз!..\n“Ишлайман, ишхонада намоз ўқишга вақтим бўлмайди, кечқурун ҳаммасини бир қилиб ўқисак бўладими?” деб имомлардан сўраймиз. “Ҳа бўлади, қачон ишингиздан, болангиздан ортсангиз, футбол, сериалингизни кўриб бўлиб ҳам ўқисангиз бўлади!” деган жавобни кутамизми? Aстағфируллоҳ! Aллоҳим ўзинг бизларни кечир...\nШу ўй-хаёллар ичида ўтирган жойимизга қайтдим. Ортимдан официант қиз келиб "камчиликлар йўқми?” деб сўради. “Бор, намозга лоқайдлигимиз камчилигимиз!” дедим ичимда. Соатга қарадим. Хуфтон вақти кирибди. Дунё ишига алданиб, яна бир намозимни қазо қилганимдан ўзимни ёмон кўриб кетдим. Тезда уйга шошдим. Вақтида намозини ўқиган официант қизга жуда ҳавасим келди...\n289 11:51 28.02.2021\n349 10:00 28.02.2021\n1114 09:00 28.02.2021\n519 08:34 28.02.2021\n314 21:00 27.02.2021\n1897 20:00 27.02.2021


Юридик шахсларнинг автомобиль ҳайдашда малака ошириш талабини бекор қилиш таклиф этилди...\n«Менинг фикрим» жамоавий мурожаатлар порталида юридик шахсларнинг транспорт воситаларини ҳайдашда малака ошириш тўғрисидаги талабни бекор қилиш ҳақида петиция эълон қилинди. Петицияга кўра, юридик шахсларга тегишли транспорт воситаларини ҳайдашда малака ошириш тўғрисидаги талабни бекор қилиш лозим.\n«Бу ҳайдовчиларни тоифага ажратишдир. Нима учун айни бир шахс жисмоний шахсга тегишли автомашинани ҳайдаса бошқача талаб, юридик шахсга тегишли машинани ҳайдаса бошқа талаб. Ҳайдовчи шу ҳайдовчи бўлса, йўл шу йўл бўлса, йўл қоидалари шу қоидалар бўлса, машина ҳаммаси бир хил машина бўлса, нима учун икки хил талаб бўлиши лозим.\nМаъмурий жавобгарлик тўғрисидаги кодекснинг 135-моддаси 1-қисми диспозициясидаги «юридик шахсларнинг транспорт воситалари ҳайдовчиларининг малака оширишдан ўтганлиги тўғрисидаги сертификати ёнида бўлмаган ҳайдовчиларнинг транспорт воситаларини бошқариши» деган жумлаларни чиқариб ташлаш керак. Яъни ушбу ҳолат бўйича жарима қўлланилмаслиги лозим. Юридик шахсларга тегишли транспорт воситаларини ҳайдашда малака ошириш тўғрисидаги талабни умуман бекор қилиб ташлаш лозим», — деб ёзади мурожаат муаллифи.\nШу сабабли юридик шахсларнинг транспорт воситаларини ҳайдашда малака ошириш тўғрисидаги талабни бекор қилиш таклиф қилинган.\nТаъкидлаш керакки февраль ойида Ички ишлар вазирлиги «Ўзбекистон Республикаси ҳукуматининг айрим қарорларига ўзгартиришлар киритиш тўғрисида»ги Вазирлар Маҳкамаси қарори лойиҳасини муҳокамага қўйган эди.\nЭслатиб ўтамиз, «Автотест» 2019 йилнинг августида юридик шахслар ҳайдовчиларини тайёрлашни тўхтатишини маълум қилган эди. Кейинроқ юридик шахсларнинг ҳайдовчилари малака ошириши билан «Ватанпарвар» шуғулланиши тўғрисида хабар берилганди.


Келаси йили ҳаж мавсумида ваъдалашилган жойга ясрибликлардан ўн икки киши келишди. Яна Ақабада Пайғамбар соллаллоҳу алайҳи васаллам билан учрашишди.\nАна шундай оғир пайтда кушойиш томон яна бир қадам босилди. Аллоҳ таоло Ўз пайғамбарини улкан мўъжиза – ойнинг ёрилиши ила қўллади.\nШунда Аллоҳ таоло у зотнинг ҳузурларига тоғ фариштасини юборди. У келиб, икки тоғни бир-бирига қўшиб юбориш ила аҳли Тоифни ҳалок қилишга изн сўради.


ИЗН СЎРАШ ОДОБИ - Баҳоуддин Нақшбанд ёдгорлик мажмуаси маркази\n892 марта ўқилди.\nИслом дини инсонларни доимо гўзал одобга чорлаб келган. Негаки, одобли киши элга манзур. Аллоҳ таоло Қуръони каримнинг қатор оятларида Пайғамбар алайҳиссаломнинг одобларини мақтаган. Пайғамбаримиз уммат учун одоб борасида намуна эдилар. У зотнинг йўлларини тутганлар халқ олдида ҳам, Ҳақ олдида ҳам ҳурматларини йўқотмайди.\nОдобнинг тури кўп. Уни бир оғиз гап билан айтиб бўлмайди. Биз бу ўринда изн сўраш одоби ҳақида бироз тўхталмоқчимиз холос. Унинг бундан бошқа турлари ҳам мавжудлигини ёддан чиқармайлик. Бу борада кўплаб ҳадиси шарифлар зикр қилинган бўлсада, биз уларнинг айримлари билан чекланамиз.\nАллоҳ таоло шундай марҳамат қилади: «Эй иймон келтирганлар! Ўз уйларингиздан бошқа уйларга то изн сўрамагунингизча ва уларнинг аҳлига салом бермагунингизча кирманг. Ана шундай қилмоғингиз сиз учун яхшидир, шоядки, эсласангиз.\nБас, агар у(уй)ларда бирортани топмасангиз, то сизга изн берилмагунча уларга кирманг. Агар сизга, қайтинг, дейилса, бас, қайтинг, ўша сиз учун покдир. Аллоҳ нима амал қилаётганингизни ўта билгувчидир» (Нур сураси, 27–28 оятлар).\nМуфассирлар бу оятнинг тафсирида бировларнинг уйига ижозатсиз кириш, назар ташлаш, уларнинг сўзини эшитишга уриниш, саломсиз кириб бориш мумкин эмаслиги, изн берилмагунча кутиб туриш, ижозат бўлмаганда қайтиб кетиш кераклигини айтиб ўтишган.\nБировларнинг хонадонига уларнинг изнисиз назар ташлаш нақадар оғир гуноҳ. Назар ташлаш шунчалик гуноҳ бўлса, эшикни тақиллатмасдан, ижозат сўрамасдан кириб бориш қандай бўлишини энди тасаввур қилиб кўраверинг.\nРасулуллоҳ соллаллоҳу алайҳи васаллам: «Ким бир қавмнинг ҳовлисига уларнинг изнисиз қараса, бас, улар унинг кўзини ўйиб олсалар, хун тўламайдилар», деганлар (Имом Абу Довуд ривояти).\nҲадисдан билинадики, бировнинг уйига рухсатсиз кириб бориш у ёкда турсин, рухсатсиз қараш, кўз ташлаш ҳам мумкин эмас экан. Чунки ноўрин кўз ташлаган одам уй эгаси, унинг аҳли аёлини ҳар хил ҳолатда кўриши, бошқалардан сир тутган нарсаларидан воқиф бўлиб қолиши эҳтимолдан холи эмас. Бу нарса ҳам гуноҳ, ҳам фитналарга сабаб бўлаши тайин.\nБировнинг ҳузурига киришга изн сўрашнинг ҳам ўзига яраша одоблари бор. Мусулмон кишилар ушбу исломий одобларга бирдек амал қилмоқлари лозим.\nҲузайл ибн Шурайҳбийл розияллоҳу анҳудан ривоят қилинади: «Бир одам Расулуллоҳ соллаллоҳу алайҳи васалламнинг эшикларига қараб туриб изн сўрай бошлади. Расулуллоҳ соллаллоҳу алайҳи васаллам унга, сен ундоқ ёки бундоқ тур, изн сўраш назардан сақланиш учун жорий қилингандир, дедилар» (Имом Абу Довуд ривояти).\nИзн сўраётган одам ҳовлига, уй ичига назари тушиб қолмаслиги учун, эшикка юзма-юз эмас балки эшикнинг ўнг ёки чап тарафида турса мақсадга мувофиқ бўларди. Қолаверса, бу амал суннат ҳам саналади.\nАбдуллоҳ ибн Буср розияллоҳу анҳудан ривоят қилинади: «Расулуллоҳ соллаллоҳу алайҳи васаллам бир қавмнинг эшиги олдига келсалар, эшикка юз тикиб турмас эдилар. Балки ўнг ёки чап томонлари билан турар ва: «Ассалому алайкум, ассалому алайкум», дер эдилар» (Имом Абу Довуд ривояти).\nАбдуллоҳ ибн Бишр розияллоҳу анҳудан ҳам ушбу мазмундаги ҳадис ривоят қилинган.\nШундай экан, одоб-ахлоқ чегарасини бузмайлик. Ўз фикримиз билан эмас, балки шариатнинг кўрсатмаси билан иш тутайлик. Ана шунда улкан ажр-савобларни қўлга киритамиз.


Европанинг бир қатор мамлакатларида карантин юмшатилмоқда\nСаломатлик 6 апрел 2021 30\nКейинги ҳафтадан бошлаб Буюк Британия коронавирус туфайли ўрнатилган чеклов чораларини икки босқичда юмшата бошлайди. Улардан биринчисида дўконлар, спорт заллари, ҳайвонот боғлари, сартарошхоналар ва барлар 12 апрелда очилади, кейинроқ эса очиқ майдонлардаги дам олиш жойлари ҳам очиқ бўлади, дея хабар бермоқда Euronews.\nБританияда қариялар уйларида 31 миллиондан ортиқ одам эмланди. Шундан сўнг, уларнинг қариндошлари билан учрашишларига рухсат берилди. Лекин бир вақтнинг ўзида ҳар бир кишининг олдига иккитадан кўп бўлмаган меҳмон келиши мумкин. Шунга қарамай, бош вазир Борис Жонсон юртдошларини ҳушёр бўлишга чақирди.\n“Биз тинчлана олмаймиз. Биз бошқа мамлакатларни қамраб олган юқумли касалликлар тўлқинининг гувоҳи бўлмоқдамиз, буларнинг барчаси нимага олиб келишини кўряпмиз. Вакцинациянинг қанчалик самарадорлигини биз ҳали ҳам билмаймиз. Эмланган одамлар инфекциянинг янги тўлқинига дуч келишса керак. Касаллик тез орада орқага қайтмаслигидан қўрқаман, шунинг учун эмланишингиз, ўз навбатида вакцинанинг иккинчи дозасини қабул қилишингизни илтимос қиламан ва сизда бирон бир аломат бўлмаса ҳам, бепул тест топшириш имкониятидан фойдаланинг”, деди Жонсон.\nГрециянинг айрим ҳудудларида кичик ва ўрта корхоналар, дўконлар икки ой давомида ёпиқ турганди. Айни пайтда улар очилди, аммо чеклов чоралари қисман сақланиб қолди. Катта савдо марказлари ҳозирча ёпиқ қолмоқда, аммо одамлар одатдаги ҳаётга қайтишни бошлаганини аллақачон сезишаётганини айтишади.\nПортугалияда энди ўрта мактаб ўқувчилари ўз синфларига қайтишлари мумкин ва мамлакатда икки ойлик карантин чоралари кўрилганидан кейин музейлар ва кафелар қайта очилмоқда. Бундан ташқари, ресторанларда столда фақат тўрт киши ўтиришига рухсат берилади.\nДушанбадан бошлаб яна индивидуал спорт турлари билан шуғулланиш мумкин, шу жумладан сузиш ҳавзаларида машғулотларга рухсат берилади.


ЭЪТИРОФ (Усмон Юсупов таваллудининг 120 йиллигига) – Jurnalist\nЭЪТИРОФ (Усмон Юсупов таваллудининг 120 йиллигига)\nR S2020-11-07T07:04:24+05:007 Noyabr, 2020|Сирдарё вил.|\n“Ота” номини олиш осон эмас. Айниқса, бутун бир миллат бир инсонни “Ота” деб атаса, ўша зот халқнинг эҳтироми, эъзози ва ҳурматига сазовар бўлган чиқади. Ўзбек халқи таниқли давлат арбоби Усмон Юсуповни ҳурмат билан “Ота” деб атайди. Сирдарёликларга бу инсон икки карра азиз. Чунки ул зот 1954-1962 йиллар миёнасида “4-Боёвут” (ҳозирги Усмон Юсупов номли “2-Боёвут”) хўжалигига раҳбарлик қилганлар. Биз мазкур хўжаликда бўлиб, ота билан ишлашган, суҳбатини олган одамлар билан гурунглашиб, фикр-мулоҳазалари, эсламларини қоғозга туширдик.\nАбдурасул ота 86 ёшнинг устида. Уларнинг оиласи Сталин вафот этган 1953 йилда Зоминдан Боёвутга кўчиб тушган. Ўшанда Дарвозақир қишлоғида илк ертўлалар пайдо бўлган. Бугун бу қишлоқ обод гўшага айланган.\nТеграсида қоратолу ёнғоқлар, садаю чинорлар қуюқ соя ташлаган сўрида отахон билан гурунг қилдик. Атроф-жонибда барқ уриб ўсиб ётган дову дарахтлар сўрига ажиб бир салқинлик бахш этган. Ариқчадан шилдираб сув оқиб турибди. Бамисоли жаннат дейсиз.\nСуҳбатимиз ройиши Усмон ота Юсуповга бориб тақалди. Отахон гарчанд тўқсон томон қадам ташлаган бўлса-да, хотираси тиниқ, сўзлари бийрон. Сўзамоллик билан ўтган кунларни бир-бир эслайди.\n“Усмон ота 1954 йил 14 апрель куни хўжалигимизга директор бўлиб келдилар, —дея ҳикоясини бошлади Абдурасул ота. —Ўша пайтларда пахта даласида оддий кетмончи эдим. Кейин сувчилик қилдим. Ота хўжалигимизга раҳбар бўлиб келиши билан катта ишларни бошлаб юбордилар. Боёвут станциясидан “1-Боёвут” хўжалигигача темир йўл тортилиб, мотовоз қатнови йўлга қўйилди. Ўғит ва қурилиш материаллари мотовозда келтирила бошланди. Чунки машина кам, улов етишмасди. Хўжалигимиз етиштирган пахта ҳосили мотовозда қоп-қанорларга жойланиб “1-Боёвут” хўжалигидаги пахта заводига олиб кетиларди. Хўжаликда пичоққа илинадиган йўл йўқ эди. Отанинг саъй-ҳаракати билан қулинг ўргилсин йўл қурилди.\nЯхшидан боғ қолади, деганларидек Усмон ота хўжаликда 250 гектарлик бир неча боғ ташкил қилди. Хўжалик маркази дов-дарахтга бурканган хиёбонга менгзаб кетадиган гўзал ва баҳаво масканга айланди. Бугун ота яратган боғлардан ҳеч вақо қолмади. Боз устига, хўжаликнинг барча бўлимларида бир, икки, уч, тўрт ва беш хонали фин уйлари қурилди. Меҳнат аҳли учун барча шароитлар яратилди”.\nЕтти синф маълумотига эга бўлишига қарамай Абдурасул Абдуллаев уқувлилиги, фаросатлилиги туфайли звено бошлиғи, бригадир, бўлим бошлиғи, бўрдоқичилик хўжалиги директори каби ловозимларга кўтарилди. Усмон Юсупов билан ота-боладай яқин бўлиб кетди. Устозидан кўплаб ҳаёт сабоқларини олди.\n“Август ойи эди, — дейди гурунгни давом эттириб Абдурасул ота. —50 гектарлик пахта майдонига звено бошлиғи эдим. Дала бошига Усмон ота келиб қолдилар. Виктор Хайдуров хўжалигимизда агроном бўлиб ишларди. Чеканкага зўр бериб тургандик. Усмон ота пайкални оралаб келдиларда: “Расул, эгат оралаб 50 метрга бориб кел”, дедилар. Мен отанинг буйруғини бажариб, айтган жойигача бориб келдим. Ҳузурларига қайтганимда: “Нимани сездинг?” деб сўрадилар. Мен ҳайрон бўлиб отага тикилиб туравердим. Шунда: “Тиззангга кўсак урилдими?” деб сўрадилар. Мен: “Баъзи жойларда урилди, баъзи жойларда йўқ”, деб жавоб бердим. “Сенинг еринг баланд жойда. Насос орқали сув ичади. Қуруқ ер. Захкаш эмас. Ҳозир ғўзаларингни чилписанг, кузда 3-4 та кўсакдан айриласан. Хўжакўрсинга қарта четидаги ғўзаларни чеканка қилиб қўй. Қолганига тегма”, дея елкамга панжаларини қўйдилар. Қўлининг оғирлигидан тебраниб кетдим. Усмон ота дўлвор инсон эдилар-да. Ўзлариям 130-140 кило тош босардилар, чамаси. Оғир вазнли раҳбар бўлишларига қарамай меҳнаткашлар билан мулойим муомала қилардилар. Оғизларидан ёмон гап чиққанини эслолмайман”.\nЎша йиллари Усмон Юсуповнинг тадбиркорлиги, ишбилармонлиги туфайли хўжалик аҳолиси туманда энг тўқ яшайдиган қавмга айланди. “Одамлар тўймаса, давлат бойимайди” – Усмон отанинг шиорларидан бири ана шундай эди. Пахтакорларни тўйдириш мақсадида у киши хўжаликда шоли экишни йўлга қўйди. Одамларнинг кандиклари (дон сақлайдиган ўра) шолига тўлди. Қишин-ёзин еганлари ош бўлди. Ўзбекларда мақол борку: “Ёнингда бир сўминг қолган бўлса ҳам ош е”, деган.\nАбдурасул ота шоли билан боғлиқ бир воқеани сўзлаб бердилар. Ўзбекистон Марказқўмининг ўша пайтдаги секретари Габрелянц катта йиғилиш қилиб Усмон Юсуповнинг шоли сиёсатини қаттиқ қоралайди. Шунда Усмон ота тап тортмай, бўш қоп қачон тикка турган, дея мухолифини қайириб ташлайди. “Чўлда отни чақса кишнатиб юборадиган пашшаларга дош бериб ишлаётган деҳқонларга ҳар қанча ғамхўрлик қилсак арзийди”, дейди баралла. Зални қарсаклар босиб кетади. Чунки Усмон ота ҳақ эди-да!\nГурунгимиз роса чўзилди. Отахон билан хайр-маъзур қилиб хўжалик марказига қайтарканмиз ҳамроҳларимиз “Ҳосилобод” МФЙ раисининг ўринбосари Файзулла Сайдуллаев ва меҳнат фахрийси Сувонқул Сулаймонов Усмон ота ҳақидаги хотираларини сўзлаб келдилар. Қайтишда йўлнинг сўл тарафида бир неча қуюқ дарахтзорлар кўзга ташланди.\n“Мана шу дарахтзорлар Усмон ота ташаббуси билан бунёд этилган, — дейди Файзулла Сайдуллаев. —Халқ уни “лесополоса” дейди. Бекобод шамоли йўлини тўсиб, ерни эррозиядан (емирилиш) сақлаш учун қилинган. Осмонга дўқ ургандай ўсиб ётган дарахтларнинг экилганига 70 йилдан ошдиёв”.\nФайзулла Сайдуллаевда ҳам Усмон ота ҳақида яхши хотиралар қолган экан.\n“Усмон ота дунё иморатлари ичида энг улуғи — мактабни жуда яхши кўрардилар, — дейди суҳбатдошимиз. —У киши раҳнамолигида хўжалик маркази, 2 ва 4-бўлимларда ҳашар йўли билан лой-кесакдан “П” шаклида учта мактаб қад ростлади. Бир куни Усмон ота мактабимизга меҳмон бўлиб бордилар. Ўшанда 3-синфда ўқирдим. Мени ёнларига чақирдилар-да, бошимни силаб: “Яхши ўқи, болам, келажакда олим бўласан”, дедилар”.\n1990 йилда Усмон Юсупов таваллудининг 90, хўжалик ташкил этилганлигининг 40 йиллиги кенг нишонланади. Юбилей муносабати билан ҳайкалтарошлар томонидан отанинг бюсти ясалиб, хўжалик марказига ўрнатилади. Музей очилади. Афсус-надоматлар бўлсинки, бугунги кунда музейдан ном-нишон қолмабди.\nҲамроҳимиз, меҳнат фахрийси Сувонқул Сулаймоновга ҳам Усмон отанинг назари тушган экан.\n“Кийиктепа қишлоғида умргузаронлик қилардик, — дея хотирлайди Сувонқул ака. —Отам пахтачилик бригадасининг бошлиғи эди. Кунлардан бир куни Усмон отанинг “ГАЗ-69” машинаси уйимиз олдида тўхтади. Ундан ота тушиб келдилар-да, ўзларини қоратол соясига олдилар. Бир коса яхна чойни симиргач, уйимиз ичига йўналдилар. Асосий уйга ошхона орқали кириларди. Онам ғўзапояда оби овқат пиширавериб ошхонанинг шифтигача қорақурум босиб кетганди. Бу аҳволни кўриб чуқур хўрсиндилар. Ўшанда 10 яшар бола эдим. Эшик кесагасига суяниб турганимни кўриб, ёнларига чақирдилар. “Исминг нима? Катта бўлсанг ким бўлмоқчисан?” дея сўрадилар. “Сиз каби директор бўламан”, дедим. “Райком секретари, ижроқўм раиси бўламан, деб орзулагин, болам”, дея бошимни силаб қўйдилар. Ўшанда фаришталар омин, деган эканми, собиқ Меҳнатобод туманида ҳоким ўринбосари даражасигача кўтарилдим”.\nСуҳбат билан бўлиб йўл таноби тортилганини ҳам сезмай қолибмиз. Галдаги суҳбатдошимиз Қобил ҳожи Эшбеков бўлди. Бу оила 1958 йил Форишдан Мирзачўлга кўчирма бўлган экан.\n“Боёвутга келмасдан бир йил олдин ўқиб шофёрлик гувоҳномасини олгандим, —дейди Қобил ота. —Бир йил тракторчилик қилдим. “ДТ-54” тракторида ер ҳайдадим. Сўнгра машина бошқариш насиб қилди. Баъзан Усмон отанинг хизмат машинаси бузилиб қолганида олиб юришимга тўғри келган. У киши кабинага ўтирганларида вазни оғирлигидан машина бир силкиниб қўярди. Йўлда бир оғиз ҳам гапирмасдилар. Гоҳида машинани пайкал оралатиб ҳайдашга буюрарди. Хўжаликка мелиса зотини йўлатмасди. Қандай муаммо бўлса, халқ билан бамаслаҳат ҳал қиларди. Бир кунда хўжаликни камида икки марта айланиб чиқарди. Қанча ишлаган бўлсалар, бировнинг бурнини қонатганини эслай олмайман”.\nАбдуазим ота Турғунов айни дамда кексалик гаштини сурмоқда. Бу йил 84 баҳорнинг юзини кўрди. 1958 йилнинг февраль ойида Фориш туманининг Қоробдол қишлоғидан чўлга кўчиб тушган. Қирқ йил тракторчилик қилган. Усмон ота билан елкама-елка ишлаган. Отахондан Усмон Юсупов ҳақида хотирасида муҳрланиб қолган воқеаларни сўзлаб беришни сўрадик.\n“Бир куни қабристон ёнидаги қартада культивация қилаётган эдим, – дейди Абдуазим ота. –Тракторимнинг суви қайнаб кетди. Пайкал бошига бориб радиаторимга сув қўймоқни мўлжаллаб бораяпман. Бир пайт қарта бошига Усмон отанинг таниш машинаси келиб тўхтади. Қарта бошига етганимда Усмон ота ўрисчалаб “Включи трактор!” дея буйруқ бердилар. Мен тракторни ўчирмадим. Ариққа ўта солиб, пақирга сув олдимда радиаторга қўйдим. Тракторни ўчирсам, прокладкаси куйиб кетар эди-да. Усмон отанинг авзойи чатоқ эди: қўлида бир тутам культивация пичоғи кесиб кетган ғўза. У киши культивация қилган майдонимни аралаб кетдилар. Йўқ, кайфиятлари жойига тушиб қайтдилар. Кейин билсам, қўшни картада культивация қилаётган тракторчи тажрибасизлик қилиб ғўзаларга қирон келтирган экан. Шундан Усмон отанинг табиати тирриқ бўлган экан. У киши менга қўлидаги нобуд бўлган ғўзаларни кўрсатиб: “Агар ҳар тракторчи шунча ғўзани нобуд қилаверса, ғалвир сувдан кўтарилган куз фаслида ер чизиб қоламиз”, дедилар ва менинг ишимдан қониқиш ҳосил қилиб мақтаб қўйдилар. Машинасидан кастюм-шим ва ботинка олиб, менга совға қилдилар.\nУсмон ота шунақа эдилар. Барча ходимларнинг бажарган ишлари сифатини қатъий назорат қилардилар. Яхши ишлаганларни муносиб рағбатлантирардилар. Машина киролмадиган жойларга пою-пиёда киришдан ҳам тоймасдилар.\nКунлардан бир куни туман ҳарбий комиссариатидан чақирув қоғози олдим. Армияга кетишим керак эди. Оиламизда опа-сингилларим бўлмаганлиги сабабли рўзғор ишларига қайишадиган келин керак, деб отам 16 ёшимда уйлантириб қўйган эдилар. 22 ёшимда чўлга келган бўлсам, фарзандлар ҳам кўпайиб қолган эди. Усмон ота чақириқ қоғози келганини эшитибдиларда ҳарбий комиссариатга бориб муаммони ҳал қилибдилар. Хонадонимизга келиб: “Хўжаликка сенга ўхшаган тажрибали тракторчилар сув билан ҳаводек зарур. Армияга бормайсан. Сенинг жойинг пахта фронтида”, дея кўнглимни кўтариб кетдилар.\nҲалол меҳнат қилган кишининг ҳурматини жойига қўярдилар. Механизаторлик касбининг орқасидан элда обрў топдим. Шўролар давлатининг олий мукофоти Ленин ҳамда “Меҳнат Қизил байроқ” орденлари билан тақдирландим. Мустақил давлатимиз томонидан “Меҳнат фахрийси” кўкрак нишонига ноил бўлдим. Саккиз ўғил, уч қизим бор. Набира ва чевараларнинг сонидан адашиб кетаман. Ҳаётда ўз ўрнимни топишимда Усмон ота Юсуповнинг ўрни беқиёс. Жойлари жаннатда бўлсин. Ажойиб инсон ва доно раҳбар эдилар”.\nСафаримиз қариб “Ҳосилобод” МФЙга қайтганимизда яқиндагина қурилган ёзги айвончада маҳалла оқсоқоли Аъзам Ибрагимов бизни кутиб ўтирган экан. МФЙ биноси ортидаги кенг майдонда қурилиш-ободонлаштириш ишлари қизғин олиб борилмоқда. Бу ер хўжалик меҳнаткашлари дам оладиган гўзал хиёбонга айлантирилади. Майдон ўртасига Усмон отанинг мисдан ясалган бюсти ўрнатилади. Яқин кунлар миёнасида мазкур хиёбонда Усмон отанинг 120 йиллик юбилейи кенг нишонланади. МФЙ биносининг бир хонаси кутубхонага ажратилибди. Аъзам Ибрагимовнинг шаҳодат беришича, мазкур кутубхонанинг бир жавонини Усмон ота ҳақида ёзилган китоблар, газета ва журналларда чоп этилган мақолалар банд этар эмиш. Эл улуғ фарзандларини эъзозласа, қандай яхши! Усмон ота бундай эътирофга тўла лойиқ зот эди.


18 май 2022, Тошкент вақти: 00:57\nGalasy ZMesta гуруҳи солистлари.\nБеларуснинг "Евронигоҳ" қўшиқ танловидан четлатилишига мамлакат сиёсий тусга эга бўлмаган қўшиқни тақдим этмагани сабаб бўлди.\nТанлов ташкилотчиси бўлмиш Европа телерадиоэшиттиришлар иттифоқи баёнотига кўра, Беларус давлат телерадиокомпанияси тақдим этган иккинчи қўшиқ ҳам бетараф бўлмаган.\nGalasy ZMesta гуруҳи тақдим этган биринчи қўшиқ жорий ойнинг бошида рад этилганди. "Мен сизга ўргатаман" деб номланган ушбу қўшиқ матнида "Мен сизга куйга қандай рақсга тушишни ўргатаман" каби жумлалар бўлган.\nУшбу ашула авторитар президент Александр Лукашенкога қарши оммавий норозилик ҳаракатини мазах қилгани айтилмоқда.\nЕвропа телерадиоэшиттиришлар иттифоқининг 26 март куни эълон қилган баёнотда "афсуски, Беларус май ойида 65-Евронигоҳ қўшиқ танловида қатнашмайди", дейилади.\nИттифоқ Беларус тақдим этган иккинчи қўшиқ ҳақида батафсил маълумот бермади.


АҚШ президенти Жорж Буш Европа мамлакатлари ва халқаро ташкилотларнинг Украинадаги сиёсий бўҳронни ҳал қилиш йўлида қилаётган ҳаракатларини тўла қўллаб-қувватлашини билдирди.\nСешанба куни Жорж Буш Украинадаги вазиятни Польша президенти Александр Квасьневский билан телефон орқали ўтказган суҳбатида муҳокама қилди.\nПольша раҳбари бугун яна бир бор Украина пойтахтига воситачилик миссияси билан сафар қилди. Худди шундай мақсад билан Киевга Литва президенти Валдас Адамкус, ЕХҲТ Бош котиби Ян Кубишлар ҳам келди. Бугун Киевда улар Украина президенти Леонид Кучма билан учрашдилар.\nЕвропа Итифоқи раҳбарияти аъзоси Хавьер Солана кеча кечқурун Киевда Украина президенти Леонид Кучма билан учрашиб, мамлакатдаги вазиятни барқарорлаштириш масалаларини муҳокама қилди.


03:42 18 Ноябр 2019\n16:26 18.08.2019 Ҳавола олиш\nЎзбекистон ҳаво флоти куни муносабати билан Чирчиқда ҳарбий авиашоу ҳамда тантанали тақдирлаш маросими ўтказилди.\nТОШКЕНТ, 18 авг – Sputnik. Ўзбекистон Мудофаа вазирлиги Ҳаво ҳужумидан мудофаа қўшинлари ва Ҳарбий ҳаво кучлари қўмондонлиги томонидан “Чирчиқ” полигонида тантанали тадбир ўтказилди.\nТадбирда сўз олганлар соҳанинг бугунги кундаги ривожи, ушбу йўналишда ҳаётга татбиқ этилаётган ислоҳотлар хусусида тўхталиб, соҳа фидойиларини касб байрами билан самимий қутлади. Маросимда йиғилганлар учун замонавий учиш техникалари намойиш этилди ва ўзига хос авиашоу ташкил қилинди.\nШунингдек, тадбир бошида ҳарбий учувчиларни ёд этиш монументига ташриф буюрилиб, марҳум учувчилар хотирасига ҳурмат бажо келтирилди. Ёдгорлик монументи ёнида Қуролли Кучлар академияси ҳарбий оркестрининг мусиқий чиқишлари йиғилганларга ўзгача кайфият бағишлади.\nУндан ташқари, маросимда мудофаа вазирлигининг бир қатор масъул офицерлари, давлат ва жамоат ташкилотлари вакиллари ҳамда фуқаролар иштирок этди.\nМаросимда ҳарбий ҳаво кучлари қўмондонлигининг бир гуруҳ ҳарбий хизматчиларига Мудофаа вазирлигининг «Намунали хизмати учун» кўкрак нишони, фахрий ёрлиқ ҳамда қимматбаҳо совғалари топширилди.\nЭслатиб ўтамиз, ҳар йил август ойининг учинчи якшанбасида Ўзбекистон авиацияси ташкил қилинган кун нишонланади. Ушбу кун Ўзбекистон ҳаво флоти соҳасида ишлаётган ходимларнинг касб байрами ҳисобланади.


ЎзА - Энди бозорларда Зулфияхоним асарлари ўқиб эшиттирилади\n11.07.2019 17:55:54 Чоп этиш версияси\nЭнди бозорларда Зулфияхоним асарлари ўқиб эшиттирилади\nБугун Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида “Оиладаги зўравонлик масалалари, турли вазиятлар таҳлили ва бу борада олиб борилаётган чора-тадбирлар” мавзусидаги брифинг ташкил этилди.\n“Мамлакатни биламан десанг, бозор билан мозорига бор, деган гап бор. Ҳақиқий бозорчи аёлларда на маънавият, на маърифат бор. Аммо шу сўзга мос бўлмаслиги учун хотин-қизлар қўмитаси нима қилди?”, - деди Ўзбекистон хотин-қизлар қўмитаси раиси Элмира Баситханова.\nСамарқанд вилояти хотин-қизлар қўмитаси раиси Гавҳар Алимованинг айтишича, Сиёб бозоридаги аёлларнинг ўзини тутиши масаласи кун тартибида турган муаммоли масалалардан бири.\nЎзбекистон хотин-қизлар раиси Эльмира Баситханованинг айтишича, эндиликда бозорларда қўмитанинг бошланғич ташкилоти тузилади.\nБозорда ишлайдиган аёллар маърифатсиз “бозорчи аёл” номига муносиб бўлмасликлари учун бошланғич ташкилот хонасида улар билан маърифий суҳбатлар ўтказилиши ҳам режалаштирилган.\n“Бор ҳаракатимиз бозор ҳақиқатан ҳам маърифат манбаи бўлишига эришишга қаратилади”, - деди Баситханова.\nШунингдек, бозорларда радиоузел орқали Зулфияхонимнинг “Хотирам синиқлари”га ўхшаш асарлар ҳар куни беш-олти мартадан ўқиб эшиттирилиши, муомала маданияти мавзусида эшиттиришлар тайёрланиши ҳам кўзда тутилган.


Малика Иброҳимова, актриса, Ўзбекистон Халқ артисти\n03 июл 2022, Тошкент вақти: 01:36\n“Биз урушдан кейин туғилган авлод бўлсак ҳам иккинчи жаҳон урушидан қайтмаган одамларнинг фарзандларини яхши танийман, улар билан мактабда ўқиганман.\nБолалигимдан мен тушларимда урушни кўриб чиқардим, қўрқиб кўрпани устимга ёпиб олардим. Бизларнинг авлодда урушнинг даҳшати, урушнинг қўрқуви кучлироқ бўлса керак деб ўйлайман. Онам 17 ёшларида ҳарбий госпиталда ишлаганлар. Онамни “солнышка” дейишган экан. Улар доим уруш даҳшатларини гапириб ўтирардилар.\nУкраинада уруш бошланди деган гапни эшитиб, қотиб қолдим. Ёмон даҳшатга тушдим. Қандай қилиб 21 асрда битта жойни бориб, портлатиб, танклар кириб, одамларни ўлдириши мумкин? Мана шуни тушинишга миям ишламай қолди. Ақлга сиғмайдиган воқеа деб ўйлайман буни. Бу ваҳшийликдан ҳам даҳшат.\nЛьвовга бомбалар тушди деганда, мен йиғладим. Мен ўша ерларда юрганман, кўрганман, чиройли. Одамлари яхши. Киевнинг архитектураси бетакрор. Бундай гўзал жойларни қандай қилиб вайрона қилиш мумкин.\nКуни-кеча «Илҳом» театрида спектакл ўйнаётган эдик, бирдан свет ўчиб қолди. Назаримда ўша пайт биз санъаткорларни ҳам, томошабинларни ҳам хаёли Украинага кетди. Биздаку ўн минутга ўчди, холос, лекин улар подвалларда светсиз ойлаб ўтирдику. Болларнинг қийналаётганини кўрсанг, эзилиб кетасан. Буларнинг эвазига нима олинади? Арзийдими шу бир гўдакнинг кўз ёшига? Рус халқининг ҳаммасини биз ёмон дея олмаймиз, лекин дунёда уларга нисбатан нафрат пайдо бўляпти.\nБир аёл, бир она сифатида тинчлик бўлсин, босқинчилар тўхтасин, тинчлик бўлсин, дейишга кучим етади, холос!"


Мафкура таназзули: «маънавият»га «ем» бўлган фалсафа - Zamin.uz\n16:57 / 04.09.2018\nМафкураки адолатсизликка кўз юмса, маъсумни маъдур этса, мазлумни золимдан ҳимоя қила олмаса у таназзулга маҳкумдир!\nМафкура — мисоли бир тирик руҳдир. Доимий равишда маърифат билан суғорилиб турилсагина ўлмайди!\nИнсонни яратганнинг меҳрига лойиқ даражага олиб чиққан руҳият мисол, мафкура ҳам давлатнинг дарожотини белгилаб беради.\nМиллий истиқлол қўлга киритилган илк йилларда янги шакллантирилган, маърифат билан суғорилган, йиллар мобайнида такомиллаштирилган миллий истиқлол мафкураси вақт ўтган сари, яъни 2000-йилларга келиб замон талабига жавоб бермай қолди.\nБунинг иккита сабаби бор эди.\nБиринчиси — йиллар ўтган сари мафкура маърифат билан эмас маддоҳлик суви билан суғорила бошланган эди.\nИккинчи сабаби — биринчи сабабнинг мантиқий давоми ва маҳсули эди. Яъниким, миллий мафкура маддоҳликка айлангани сайин заифлашиб ўз моҳияти бўлган миллий иродани шакллантиришга эмас, шахсни улуғлашгагина хизмат қила бошлади.\nАслида, миллий истиқлол мафкурасининг таназзули ҳақида сўз юритиш мен учун осон иш эмас, жуда оғриқли жараён бу. Аммо, модомики, бугун жамият танаси учун янги бир руҳ керак экан, янги бир мафкура керак экан, биз ҳақиқатнинг юзига тик боқмоғимиз ва ўз айбларимизни, хатолар ва янглишларимизни яхши таниб олмоғимиз керак. Токи, яна эски хатолар такрорланмасин.\nБедилнинг бир сўзи бор: «ҳар кўзки ибрат олмаса кўрдир», дейди шоир. Бугун тарих биздан ибрат олмоқни, кўр бўлмасликни талаб этмоқда.\nЛарошфуко шундай деган эди: «Фалсафа ўтмиш ва келажак муаммолари устидан ғалаба қозонади, бугуннинг муаммолари эса Фалсафанинг устидан ғалаба қозонади».\nБизда айнан шундай бўлди. Вақт ўтгани сайин Фалсафани бугунги кун муаммолари енгди. Мафкурани кучайтириш мақсадида чин маънавият аввал фанга айлантирилди. Предметга айлантирилди. Ундан сўнг маънавият бугунги кунга мослаштирилди. Унга замонавий шакл берилди.\nМинг йиллардирки миллатнинг қадриятларини ўзида мужассам этган маънавият аввал фанга айлантирилди, шаклга солинди, ундан сўнг замонавий қуролга айлантирилди. Қуролки, ўсмоқчи бўлганларга маддоҳлик учун, ёқтирилмаганларни йўқ қилиш учун бадном қилиш қуролига айлантирилди.\nҚонуний айбловлар қўйилиши қийинроқ ҳолатларда осонгина маънавий айблов қўлланила бошланди. Ҳур фикр ва эркин сўз кимгадир ёқмаса, фикр билдирган ёки сўз айтган шахсни осонгина «миллий маънавиятимизга зид қарашга эга», деган айблов билан жамиятда бадном қилиш имкони пайдо бўлди.\nБу ерда нозик икки нуқтани унутманг, муҳтарам ўқувчим, биринчиси — биз сўз юритаётган, қуролга айланган сунъий маънавият билан асл маънодаги чин маънавиятнинг ҳеч бир алоқаси йўқ! Иккинчиси — мен маънавиятга қарши эмасман, билъакс, инсон ҳам, жамият ҳам маънавиятсиз руҳсиз тана каби эканлигини, чин маънавиятсиз яшаб бўлмаслигини эътироф этаман.\nМиллат руҳиятини тарбия қилиш, миллатни миллий ва умуминсоний юксак ахлоқ принциплари асосида камолга етказиш воситаси бўлган маънавият, икки мингинчи йиллардан сўнг сиёсий тарғибот машинасига айлантирилди. Ўрни келганда бу машина миллат шоирларини маънан ўлдирди, ижод эркинлигини бўғди, ўрни келганда тарихий ҳақиқатларни инкор этди, баъзи тарихий шахсларни бадном этди.\nЭнг асосийси, фан сифатида ўқитила бошланган маънавият соатлари кўпайтирилиб, аксар ҳолларда Фалсафа фанлари сиқиб чиқарила бошланди. Фалсафани «маънавият»га ем қилдик!\nФалсафа ва мантиқ фанларининг маънавият фанига алмаштирилиши ёлғонни келтириб чиқарди. Бу эса жамиятда кўпроқ, ким чиройлироқ ҳамда баландроқ бонг уриб бугунги кунни мақтаса, ўшанинг ошиғи олчи бўлишига имкон яратди. Маддоҳликни трендга айлантирди. Айтилаётган мадҳлар ўша кунга мос «ҳақиқат»лар қанчалик мантиққа тўғри келади ёки келмайди, буниси муҳим эмас! Асосийси — ҳаммадан баландроқ айтиш бўлиб қолди. Баланд овоз эса ҳамиша бўш идишдан чиқиши ҳаммамизга маълум.\nБунинг табиий ва мантиқий маҳсули ўлароқ жамият моддиятни маънавиятдан устун қўя бошлади. Аммо, шунда ҳам соғлом моддият қарашлари эмас, радикал моддият қарашлар шакллана борди. Натижада, миллий иқтисодиёт зарар кўра бошлади. Ҳар қандай ривожланган мамлакатда мавжуд бўлган миллий иқтисодий ирода бизда пайдо бўлмади. Айнан шу сабаб шахсий иқтисодий манфаат кўриш илинжида миллий иқтисодга зарар бериб қўйишдан қўрқмай қўйди одамлар. Контрабанда йўллари орқали контрафакт маҳсулотларни олиб келиб, ёки солиқдан фойдасини яшириб миллий иқтисодиётга зарар бериш орқали Ватани ва ўз фарзандлари келажагига зарар бераётгани ҳақидаги ўй «тадбиркор»ларда шаклланмади. Гобснинг «Инсон инсонга бўри» деган фикри турмуш тамойилига айланди.\nАйнан миллий мафкуранинг ана шундай қўғирчоқ маънавият орқали тарғиботи мамлакатимизда террор уруғининг сепилишига ҳам имкон яратди. Чунки терроризмни вужудга келтирадиган омиллардан энг каттаси радикал қарашлар урчиши ва экстремистик кайфият пайдо бўлиши учун диний мафкуранинг таназзулга юз тутиши керак эди.\nБу қандай амалга оширилади? Жуда осон. Исталган жамиятда бир-бирини инкор этувчи диний ҳақиқатлар кўпайтирилса бас. Яъни, уламоларнинг биттаси чиқиб асл ҳақиқат бу деб, бошқаси чиқиб шунинг тескарисини асл ҳақиқат деб даъво қилиши, турли ҳақиқатлар тўғрисидаги китобларни тўлдириб ташласангиз бас. Бу билан китобнинг кўпайиши таназзулга олиб келади демоқчимасман. Ҳар бири асл ҳақиқат мана шу деган даъвода ва бир-бирини тамомила инкор этувчи «ҳақиқатлар» билан йўғрилган китобларнинг кўпайиши таназзулга сабаб бўлади. Чунки бу ҳолат жамият аъзоларини турли гуруҳларга бўлиб ташлайди. Уларда бир-бирига нисбатан экстремистик кайфият уйғотади.\n27 йил давомида диний қўмитанинг аввалги раҳбариятлари рухсати билан неча минглаб диний китобларнинг миллионлаб чоп этилганини бир ёдга олиб, ҳисоблаб кўринг. Буларнинг натижаси ўлароқ, ал-Бухорий, Замахшарий, Мотрудий авлодлари бўлган миллат болалари дин номи билан террор уюштираётганлар қўлида ўйинчоқ бўлиб қолди.\nЯнада даҳшатлиси, осойишта Ватанидан минглаб километр узоқларга бориб, бошқаларнинг сохта даъвоси учун курашиб, ўлиб кетаяпти. Уларга хотини бўлгани сабабли қўшилиб кетган юзлаб аёллар, ихтиёри ўзида бўлмаган болалар Сурияда террорчиларнинг бугунги қул бозорларида молдек сотилмоқда. Итдек хўрланмоқда!\nАлбатта, танқид қилиш осон. Муродим фақат танқид эмас. Аслида, асл муродим танқид эмас. Бу ҳақиқатларни тан олиб, уларни тузатишимиз кераклиги ҳақида айтишдир. Хўш, бунинг учун нима қилмоқ керак?\nБиринчиси — миллий иродани шакллантириш керак. Бир хил эмас, биттагина эмас. Миллий иқтисодий иродадан бошлашимиз керак. Миллий иқтисод бу миллатнинг бугуни ва эртаси эканлигини, миллат ва давлат боқий туриши учун миллий иқтисод юксалиши керак деган тушунчани боғча ва мактаблардан бошлаш керак.\n«Солиқдан қочиш — миллатга хиёнат!» деган тафаккурни шакллантириш лозим янги авлодда. Миллий маҳсулотни сотиб олиш фақатгина ватанпарварлик эмас, айни дамда миллатпарварлик бурчи деган ҳақиқатни қалбига жо қилиш керак жамиятимиз аъзоларининг.\nИккинчиси — миллий якдиллик, миллий бирдамлик туйғуси зарур. Бу эса адабиёт ва санъат орқали эришиладиган вазифадир. Замон руҳига мос, аммо айни дамда миллий характеримиз, миллий ҳақиқатларимизни эслата оладиган, буюк миллатлигимизга ишончимизни қайтадан уйғота оладиган ва бу ҳақиқатга чин дилдан ишонтира оладиган асарлар керак.\nЭришилган юксак натижаларни эмас, мардлик ва фидойиликни, жасорат ва ҳақиқатни мадҳ этадиган шоирлар керак. Инвестиция ва инновация деган шеърлар эмас, тафаккур ва илм, садоқат ва фидокорлик куч-қудратини қалбларга етказиб берадиган шеърлар керак. Ўлдим, куйдим, ёндим, кул бўлдимларни эмас, минг йиллик ижтимоий қадриятларимизни, умуминсоний юксак руҳий ахлоқни тараннум этувчи, Ватан учун гулзор ичида туриб эмас, машаққат ва синовларда, оловлар ичида айтиладиган, ҳарбий жасорат ва эркакча матонат, эркаклик иродасини акс эттирадиган қўшиқлар керак.\nБиз бугун янгича тафаккур тарзи зарур эканлигини қайта-қайта эътироф этаяпмиз. Айнан адабиёт ва санъат миллат тафаккурини шакллантирадиган омилдир.\nУчинчиси — бир-бирига чамбарчас боғлиқ икки муҳим ҳужжат зарур. Биринчиси миллий идеология концепцияси бўлса, иккинчиси ягона давлат диний сиёсат концепциясидир. Буларнинг нечоғлик зарурий ва бугунги кунда долзарб эканлигини мутахассислар яхши тушунишади.\nТўртинчиси — янги замонавий тамойиллар асосидаги, аммо миллий ва умуминсоний қадриятлар базасида шакллантириладиган бошқарув кадрларини тайёрлаш миллий концепцияси қабул қилиниши бугунги куннинг энг катта эҳтиёжидир.\nБешинчиси — миллий мафкурада сир бўлиши керак. Миллий мафкурада давлатчиликнинг уч ярим минг йиллик сири мужассам бўлиши керак. Худдики, минг йиллардирки, тасаввуфни яшатиб келаётган ўз сири бўлгани каби.\nОлтинчиси — мушоҳадада, муҳокамада, фикрлашда, қарор қабул қилишда чин демократик тамойиллар асосида иш кўришни ўрганишимиз керак. Танқидни қабул қилишни, танқид қилишда эса ҳақорат қилмасликни ва шахсга ўтиб кетмасликни, плюрализмни хавф деб эмас, шунчаки демократик жамиятнинг ажралмас бўлаги, деб қабул қилишни ўрганишимиз керак.\nБугун ўз фикрига ва бу фикрини билдиришга иштиёқи баланд қатлам эҳтиросларга берилиб, баҳслашмокда. Шахсий фикрини мутлақ ҳақиқат сифатида эътироф эттиришга интилиш лаззати, уни ҳимоя қилиш, ҳар қандай аргументдан фойдаланиб бўлса ҳам баҳсда ғолиб бўлиш истаги ўзига хос хусусият касб этмоқда. Муаммолар ечими муаммодан эмас, оппонентлардан изланмоқда. Баҳслар курашида «Инсон инсонга бўри» тамойили амал қилар экан, жамият устидан унинг муаммолари зафар қучиши муқаррар давом этади.\nСаккизинчиси — Биз ўз хатоларимиз сабабини лидерларимиздан излар эканмиз, ҳеч қачон тараққий этмаймиз. Вақт ҳамиша ўз ҳукмини ўқиб қўяди. Оқни оқ, қорани қора дейди. Биз вақт ҳукмидан қўрқмай қўйдик таассуфки! Вақт ҳукмидан қўрқишни ўрганишимиз айни дамда ҳақни айтишдан қўрқмасликка ўрганишимиз, мазлумнинг ёнида — золимнинг қаршисида ўрин олишдан қўрқмасликни англатади.\nСўзим охирида энг муҳим уч нуқтага ойдинлик киритиб кетмоқчиман. Биринчиси, негадир кўпчилик «маънавиятчилар» сўнгги мақолаларимдан сўнг охирги пайтлар маънавиятга тош отиляпти, деган гап сўзларни айтиб юришибди экан.\nЖаноблар, менинг мақсадим сиз ўйлагандек тош отишдан иборат эмас! Қайта ва қайта такрорлайман: бугун тарихдан сабоқ олиб, хатоларни таҳлил қилиб, янгидан иш бошлаш давр талабига айланди. Талабки, эҳтиёждир! Президентга суянч бўлиш учун, гапдагина эмас, амалда суянч бўла олиш учун, демократияга ўхшаш бир жамият қуриш учун эмас, чин демократик ҳуқуқий жамият қуриш учун чин маънавиятга бўлган эҳтиёж!\nИккинчиси — энг асосийсидир. Исталган бой ва бадавлат инсон ёки жамият ўз фарзанди учун қиммат ҳамда ҳашаматли шароитлар яратгани ҳолда, яхши едириб-ичиргани ҳолда таълим тарбия олиши учун маблағ қизғанганини кўрганмисиз? Ғирт мантиқсизлик шундайми?\nМафкура соҳаси ҳам маънавий тарғибот соҳаси ҳам худди шундай. Кучли мафкура, юксак маънавият тарғиботи жуда катта молиявий дастак бўлсагина кўзланган самарали натижани беради. Замон талаби шу: ҳеч қачон маънавият вакили, мафкура мутахассиси зўрға кунини кўрса, боласи эртага туфлисини йиртиб қўйса нима қиламан деб ҳадикда яшаса, юксак минбарлардан туриб юксак қадриятлар ҳақида гапиргани ҳолда, ижарада турган уйининг эгаси ижара ҳаққи кечиккани учун уни таҳқирлашига чидашга мажбур бўлса, унинг ўзи жамиятни ишонтирмоқчи бўлган юксак маънавиятга ўзи ишонмайди. Аччиқ ҳақиқат шу.\nУчинчиси, муҳтарам, ҳеч қайси мафкура давлат мафкураси бўлолмайди, бу конституцияда ҳам таъкидланган дея иддао этадиганлар! Мен тамомила сизнинг фикрингизга қўшиламан, ҳеч қайси мафкура давлат мафкураси бўлмаслиги шарт. Аммо жамият мафкурасиз яшай олмайди, худдики инсон фикрсиз яшай олмагани каби. Мафкураки — шахс ҳуқуқ ва эркинликларини олий қадрият сифатида эътироф этадиган, демократияга зид бўлмаган маънавиятга асосланадиган. Агар мафкура шахс эркинлигига дахл қиладиган бўлса унда бу таназзулга олиб келади. Худо асрасин бундай оқибатдан!\n26-02-2019, 18:56, Жамият


“18.12.2019” – Юнусобод метроси қурилишидаги бахтсиз ҳодисанинг айрим тафсилотлари ... - UzNews.uz\n26 декабря 2020 г. 466 0\n“18.12.2019” – Юнусобод метроси қурилишидаги бахтсиз ҳодисанинг айрим тафсилотлари маълум қилинди\nМаълум қилинишича, бир нафар ходим ишдан бўшатилган, 4 нафар ходимга нисбатан эса жиноий иш тўхтатилган.\n2019 йилнинг 18 декабрь куни соат 10:20 да Тошкент метрополитенининг Юнусобод йўналишида қурилаётган янги бекат ҳудудида қазилган котлован ён томони ўпирилиши содир бўлганди.\nМазкур ҳолат тинимсиз ёғингарчиликлар сабабли содир бўлган. Ўзбекистон Гидрометеорология марказининг маълумотларига кўра, 2019 йилнинг 18 декабрь куни Тошкент шаҳрининг Юнусобод туманида соат 07:40 дан 15:50 гача ёғингарчилик миқдори 12 мм.ни ташкил этган, бу шаҳарнинг қолган ҳудудларига нисбатан кўпроқ бўлган.\nВоқеа натижасида қулаб тушган тупроқ массаси “Ўзбекистон темир йўллари” AЖ Бухоро минтақавий темир йўл узели Самарқанд йўли масофасининг бир нафар ходимини ва “SBK UNIVERSAL CONSTRUCTION GROUP” МЧЖ субпудратчи томонидан қурилиш ишларига жалб этилган беш нафар ишчини босиб қолди.\n“Ўзбекистон темир йўллари” Ахборот-таҳлилий медиа маркази мазкур бахтсиз ҳодисага оид айрим тафсилотларни маълум қилди.\nҚайд этилишича, ҳодиса юзасидан Тошкент шаҳар прокуратураси томонидан 257-модданинг 2-қисмининг "а" банди ва 258-моддасининг 2-қисмининг "а" бандига биноан жиноий иш қўзғатилган. Текширув давомида, “Ўзбекистон темир йўллари” AЖнинг "Кўприкқурилиш" трести 67-сонли кўприк қурилиш экипажи бошлиғининг ўринбосари (қурилиш учун масъул) О. Aлимов, отряд бошлиғи Бобожонов С., қурилиш ишлари бўйича отряд бригадаси Aшуров С., "Тошкент метрополитени" УКнинг Метрополитен линияларини қуриш дирекцияси ишлаб чиқариш бўлимининг қурилиш-монтаж ишларида катта инспектори Мухамедраҳимов Б.лар 257-модданинг 2-қисми "а" ва "б" бандларида, 258-модданинг 2-қисм алоҳида инобатга олинган белгилар мавжудлиги аниқланди. Шу билан бирга, улар илгари судланмаганликлари ва инобатга олинган ҳолда, марҳумларнинг оила аъзолари томонидан эътирозлар мавжуд эмаслиги шунингдек, ижобий тавсифномаси инобатга олиниб, юқорида қайд этилган шахсларга нисбатан жиноий иш тўхтатилди.\nШунингдек, қурилиш ишларининг бажарилиши устидан назоратни сусайтиргани учун ва бўйсунувчи корхоналарда ўлим билан якунланган гуруҳли бахтсиз ҳодисани келтириб чиқаргани учун “Кўприкқурилиш” трестининг менежери Исаев Қудрат Тошпўлатович “Ўзбекистон темир йўллари” AЖнинг 2020 йил 22 январдаги 54-сонли буйруғи билан Меҳнат кодексининг 99-моддасига мувофиқ, лавозимидан озод этилди.\n2019 йилнинг 19 декабрдаги қидирув-қутқарув ишлари натижасида юқорида қайд этилган барча ишчиларнинг жасадлари топилди ва улар ўзлари рўйхатдан ўтган манзилларига етказилган. “Ўзбекистон темир йўллари” AЖ раҳбарияти ва маҳаллий ҳокимиятлар томонидан қурбонларнинг оилаларига ҳар томонлама ёрдам кўрсатилди, шу жумладан, дафн маросимларини ташкил қилишда ҳам. “Ўзбекистон темир йўллари” AЖ ва “SBK UNIVERSAL CONSTRUCTION GROUP” МЧЖ раҳбарияти томонидан қурбонларнинг оилаларига бирламчи товон пули сифатида 100 миллион сўмдан тўлаб берилди.\nҲукумат комиссиясининг қарори билан Бандлик ва меҳнат муносабатлари вазирлиги томонидан “SBK UNIVERSAL CONSTRUCTION GROUP” МЧЖнинг вафот этган 5 нафар ходимига 261 млн. 938,8 минг сўмлик, шунингдек, “Ўзбекистон темир йўллари” AЖ Бухоро минтақавий темир йўл узели Самарқанд йўли масофасининг вафот этган ходимининг оиласига 281 миллион 62,8 минг сўмлик бир марталик товон пули тўлаш тўғрисида хулоса чиқарди. Қайд этиш жоиз, ушбу бир марталик тўловлар марҳумларнинг оилаларига тўланди. Ушбу маблағлардан ташқари, уларнинг оила аъзоларига ҳар ойда қуйидаги миқдорларда ойлик компенсациялар тўлаб борилмоқда:\n- вафот этган Дияров Aнварнинг турмуш ўртоғи, бир ўғли ва икки қизига – 727,6 минг сўмдан;\n- вафот этган Aбдуллаев Давроннинг пенсионер онасига – 1212,68 минг сўмдан ортиқ;\n- вафот этган Aбдуллаев Ойбекнинг пенсионер ота ва онасига, шунингдек ўғли ва қизига - 606,34 минг сўмдан;\n- вафот этган Равшанов Жонибекнинг пенсионер отаси ва онаси, қизи ҳамда турмуш ўртоғига –519,72 минг сўмдан;\n- вафот этган Каримов Зариф Тулкиновичнинг уч қизи, бир ўғли ва турмуш ўртоғига – 650,6 минг сўмдан.\nТовон пуллари болалар учун 16 ёшгача ва қурбонларнинг турмуш ўртоқларига уларнинг энг кичкина болалари 3 ёшга тўлгунига қадар тўланади. Ота-оналарига эса умрининг охиригача тўланади. Вафот этган Рахматов Ихтиёрнинг 4 кишидан иборат оиласида меҳнатга лаёқатли бўлмаганлар аниқланмаган ва оила аъзоларига компенсация тўлаш Ўзбекистон қонунчилигига биноан тўланмайди.\nЮнусобод йўналишининг янги бекатларида қурилиш ишлари 2020 йил июль ойида якунланиб, жорий йилнинг август ойи охирида фойдаланишга топширилди. Ушбу йўналиш фойдаланишга топширилган кундан бошлаб ҳеч қандай камчиликлар аниқланмаган, барча бекатлар ва метро туннеллари белгиланган меъёр ва стандартларга мувофиқ ишламоқда, йўловчилар томонидан этироз ва шикоятлар келиб тушмаган.


«Jet2» авиакомпаниясига қарашли самолёт бортида содир бўлган нохуш ҳодиса оқибатида етти ёшли қизчанинг қорни, оёқлари ва товонлари куйиб қолди, деб ...\nқаровчи аёлни ёллаб, уни бошқа штатга етказишни сўраган. — Мен авиакомпания билан келишдим. Улар самолётда иккита жой ажратишди — оғмахонга ... уддасидан чиқишган. 2018 йил августда Американинг «NetJets» хусусий авиакомпанияси хусусий самолётлардан фойдаланувчи мижозларининг ғалати ...\nнавбатма-навбат иқлим солиғини жорий этишни бошлади. Бу бюджет авиакомпаниялар фаолиятига таъсир кўрсатмасдан қолмайди. Уларни арзон авиачипталар ...\nAirways» авиакомпаниясининг Нью-Йорк — Тошкент йўналиши қатнови билан парвоз қилган йўловчи самолёт бортида 51 ёшли эркак тўполон қилди. Бу ҳақда авиакомпания ...\nМана, масалан, июлда шотландиялик Жон Ирвин оиласи билан «EasyJet» авиакомпаниясида Ниццадан Эдинбургга қайтиб келаётганда саккиз кило кийимни ...\nбортида йўловчиларга энг хилма-хил таомлар таклиф этаётган авиакомпаниялар рейтингини тузди, деб хабар бермоқда «Life». Cтандарт ... авиаташувчига 1 баллдан баҳо берилди. Шу тариқа жаҳондаги 111 та авиакомпаниянинг таомномалари ўзаро солиштирилди ва энг яхшилари аниқланди. Маълумот ...\nкомпанияси жаҳоннинг энг яхши аэропортлари ва авиакомпанияларини аниқлади. Мутахассислар 134 та аэропортни баҳолашда 40 мамлакатдаги 40 мингдан зиёд мижозларнинг фикрларига суянишди. Шунингдек, ... (Ҳиндистон), Тенерифе Норте (Испания) ва Виракопус (Бразилия). «авиакомпаниялар рейтинги»да ҳам Қатар пешқадам — «QatarAirways». Кейинги ...\nДунёдаги энг яхши авиакомпания номи маълум қилинди\n«Singapore Airlanes» авиакомпанияси «Trip Advisor» томонидан тузилган рейтингда дунёнинг энг яхши авиакомпанияси деб топилди. Иккинчи ўринни «Qatar Airways» ва Тайваннинг ...\nҳаво йўллари» миллий авиакомпанияси базасида «Uzbekistan Airways» ва «Uzbekistan Airports» акциядорлик жамияти ташкил этилади. Бу ҳақда Ўзбекистон Президенти Шавкат ... тўғрисида»ги Фармонида қайд этилган. Ҳужжатга кўра, миллий авиакомпания қошида «Uzbekistan Airways» ва «Uzbekistan Airports» (аэропортни ...\nяхши авиакомпаниялар рейтинги «Airline Ratings» саёҳатлар онлайн сервиси томонидан эълон қилинди. Экспертлар рейтингни тузишда авиапарвозларнинг ...


Тошкентда 152 нафар тиббиёт ходимлари реабилитацияга кузатилди - EFFECT.UZ\nБугун, 26 апрель куни коронавирус инфекциясига чалинган беморларни самарали даволашда фидойилик билан меҳнат қилган Вирусология илмий текшириш институти клиникасининг 108 нафар, Тошкент тиббиёт академияси кўп тармоқлик клиникасининг 44 нафар, жами 152 нафар тиббиёт ходимлари Соғлиқни сақлаш вазири Алишер Шодмонов томонидан чуқур миннатдорлик изҳор этилиб, реабилитацияга кузатилди.\nЭндиликда улар ўрнида навбатдаги фидойи тиббиёт ходимлари фаолият бошлашади. Бу ҳақда ССВ матбуот хизмати хабар бермоқда.\n“Айни пайтда юртимизда юз мингдан зиёд тиббиёт ходимлари коронавирус инфекциясига чалинган юзлаб беморларни даволашмоқда, карантинда бўлган минглаб фуқароларни тиббий кузатувга олишган. Шифокорларимизнинг мана шундай матонатли меҳнатларини ҳар қанча эътироф этсак арзийди.\nҚувонарли жиҳати, шифокорларимиз маҳорати ва фидойилиги билан коронавирус инфекциясини самарали даволаш мумкинлигини исботлашмоқда. Жумладан, шу кунгача шифокорлар саъй-ҳаракатлари билан Вирусология илмий текшириш институти клиникасидан 110 нафар, Тошкент тиббиёт академияси кўп тармоқлик клиникасидан эса 48 нафар, жами 158 нафар бемор буткул соғайиб чиққанини алоҳида таъкидлаш лозим.\nЭнг муҳими, оиласи, яқинлари, халқимиз учун ишда қолиб, коронавирус инфекциясига беморларни шифо улашишга интилаётган тиббиёт ходимлари ҳар қанча эътирофга лойиқ. Давлатимиз раҳбари коронавирус инфекцияси тарқалишининг олдини олишга қаратилган қатор видеоселектор йиғилишларида халқимизга йўллаган мурожаатларида ҳам шифокорларимиз меҳнатига алоҳида эътибор қаратдилар. Жумладан, ушбу курашнинг олдинги сафларида чинакам жасорат ва матонат кўрсатаётган жонкуяр ва олижаноб шифокорлар фаолиятини эътироф этди”, дейилади ССВ хабарида.\nБундан ташқари, халқимиз ҳам тиббиёт ходимлари ва коронавирус инфекциясига қарши курашда фаол меҳнат қилаётган инсонларга далда бўлишмоқда, имкон қадар қўллаб-қувватлашмоқда.\nTeglar:Alisher Shodmonov, Toshkent, Соғлиқни сақлаш вазирлиги


Чин адабиёт соғинчи — Teletype\nЧин адабиёт соғинчи\nАдабий жараён: муаммолар ва мулоҳазалар\n1. Бугунги адабиётнинг аҳволи ҳақида қатъий ҳукм чиқариш қийиндир-ку, аммо шу соҳага озми-кўпми алоқадор кишининг бу хусусда ўз мулоҳазаю хулосалари бўлмаслиги ҳам мумкин эмас.\nҲар кун жилд-жилд китоблар нашр этиляпти, адабиётшунослик уларни тинмай тадқиқ қиляпти, баъзи адибларимиз асарлари дунёнинг турли мамлакатларида чоп этилаётгани ҳақида хабарлар келиб турибди... Айни ҳолат кимгадир юксалиш бўлиб кўринаётган бўлса ажабмас. Аммо бу – ҳали миқдор, холос. Санъат ва Вақтнинг ўз мезонлари бор. Ҳамма замонларда адабиётнинг хос ўқувчилари бўлган. Улар шон-шуҳратниям, мукофоту ёрлиқларниям тан олмайди. Уларга ҳаёт ҳақиқатининг гўзал бадиий талқинию бундан қалбнинг теран ларзага тушишигина муҳим, холос. Дейлик, Румий, Навоий ёки Толстойни ўқиб-ҳис этган ўқувчи “юксалиш палласи” деган иборани қўллашда сахий бўлолмаслиги аниқ.\nБадиий ижод – ўта ичкин, индивидуал ҳодиса, шу боис адабиёт ривожи ҳамиша алоҳида номлар билан боғлиқ. Улуғ асар, буюк ижодкор ижтимоий воқелик билан чамбарчас боғлиқ ҳолда узоқ йиллар, баъзан асрлар бўйи етилади. Ҳа, сўз даҳолари чақмоғи ҳар кун чақнамайди, бу – қонуният. Лекин у чақмоқдан бу чақмоққача кичик-кичик кўтарилишлар бўлиб туриши ҳам айни ҳақиқат.\nБугун халқ улкан тарихий ҳодисалар ичида яшамоқда. Глобаллашган дунё, тез-тез ўзгараётган ижтимоий идеаллар, тобора юксалаётган моддият байроғи, ҳидоят ва залолат оралиғида тебраниб турган инсоният... – миллий адабиётимиз шуларнинг бари ҳақида ўз сўзини айтишга масъул.\nАдабиётнинг асл моҳияти – дунёни, инсон фикри ва қалбини ўзгартирувчи куч эканидадир. Бу асл моҳият яланғоч шиорларда, қуруқ даъват ва тарғиботда эмас, одамлар қалбида эзгулик ва гўзалликка муҳаббат уйғотиш орқали жамиятнинг мўътадиллашувида ифода топади. Ҳаёт ҳақиқатларини кўрсатиш орқали Инсонга ўз ҳаққини танитувида ифода топади.\nБизнинг асримизда адабиёт асл моҳиятидан тобора узоқлашиб, ҳавасгами, эрмакками айланиб қолаётгандек... Тўғри, кимлардир сўз санъатининг асл моҳиятини сақлаб қолишга жон-жаҳди билан ҳаракат қиляпти. Адабиётни жамиятнинг ҳавотозалагичига айлантиришга уриняпти. Бироқ аксар битикларда жонсиз бир баён, не бир асарлару адиблар “соя”си бордек. Сиртида адабиёт бор-у, аммо ичида адабиёт йўқдек. Недир бир зўриқиш, зўрма-зўракилик; тўқима воқеалару ҳиссиз... ҳис-туйғулар бордек. Адабиётнинггина зийрак кўзлари илғайдиган воқеликлар йўқдек. Ўқувчигами, сўзгами писандсизлик бордек. Акс ҳолда, бугунги адабиёт аёл гўзаллигини “Атлас кўйлак-лозим кийган, ялтираб турган сочи тақимини ўпадиган, оппоқ юзли, киприклари узун-узун, жисми нозиккина...” қабилида нўноқ бир ҳикоячидек наридан-бери тавсифлашдан истиҳола қилган бўларди. Бу каби ғариб ифодаларни яқин-яқинларда ҳам “Анойининг жайдари олмаси”, “Олис Артек хотиралари” каби юксалишлари бўлган ўзбек адабиёти номидан тақдим этишга шошилмаган бўларди.\nДарвоқе, “Анойининг жайдари олмаси”да ҳаётнинг шундай бир кўз илғамас фожиаси қаламга олинганки, ҳикояни ўқигандан сўнг анча вақт ўтгач ҳис этасиз уни: бу шафқатсиз дунёда покиза тийнатинг ҳам бошингга бало бўлар экан!\nДарвоқе, “Олис Артек хотиралари” ҳам инсоннинг руҳий шижоатини билдирмай синдирадиган осуда фожиа ҳақида...\nДарвоқе, булар – сўз санъати!\n2. Албатта, бадиий ижодда истеъдод – бош масала ва у бизнинг ихтиёримиздан ташқаридаги ҳодиса. Қолганлари ҳақида эса гапириш мумкин. Адабий жараёндаги деймизми, адабиётдаги деймизми – муаммо шуки, Яратган яхшигина истеъдод билан сийлаган адиблар ҳам бугун ижодга енгил-елпи қараётгандек туюлади. Балки замоннинг шиддаткорлиги сабабдир. Балки муваққат бир нималар ноғораси асл ҳодисалар овозини босиб кетаётгани сабабдир. Билмадим. Мен адабиётни тўла-тўкис тасвир, ижодкорни сўз мусаввири деб англайман. Назаримда, бугунги адабиётимиз мушоҳада майдонига айланиб қолгандек. У ғоя гегемониясидан ҳалиям халос бўлолгани йўқ; негадир адабиётшунослик, танқидчиликни ҳам кўпроқ ғоя, сўзга моҳирлик қизиқтираётир.\nАлбатта, бадиий сўз ижтимоий, ахлоқий ёки шунга ўхшаган мазмунсиз мавжуд бўлолмайди, азал-азалдан шундай. Аммо адабиёт, тарих ёки дидактикадан фарқли ўлароқ, тирик борлиқдир. Бу борлиқ жибиллий дард, сўз туйғуси, ёрқин тасвир, ҳаёт тафсилотларидан нафас олади; билъакс, у ўлади ёки пажмурдага айланади. Узлуксиз изтироб чекиб яшамоқ, дунёни фожеий идрок этмоқ, ҳаётни майда икир-чикирларигача ўрганмоқ; сўзда сурат чизмоқ, бешафқат таҳрир қилмоқ – бадиий сўз тириклигининг асосий шартидир. Ваҳоланки, бугун насрда сюжет драмаси, шеърда туйғу драмаси етишмаяпти. Насрниям, шеърниям қуруқ баён фалаж этиб ташлагандек...\nБугунги адабиётда “ТИРИКЛИК” муаммоси бор ва уни, менингча, “Ижод – азобу машаққатдан бошқа нарса эмас”, деган адибларгина еча оладилар. “Адабиёт ўзингча ўта муҳим деб билганинг бир ғояни ўйлаб чиқиб, унга попугу шокила тақиб чиқиш эмас, адабиёт ўша ғояни аччиқ ичакдай чўзиш эмас, адабиёт тор шахсий кечинмалардан иборат минғир-синғир эмас”, деган адибларгина еча оладилар бу муаммони. Ҳаётнинг бошқа барча лаззатларини Адабиётга қурбон қилганлар еча оладилар. Хуллас, неки муаммо бўлса, ечими – шарт-шароитда, танқидчида, ўқувчида эмас, айнан ИЖОДКОРдадир.\nБугунги адабиётда “Тикти кўксим чокину, тийғин танимда қилди гум, / Эл эшикни қулф этиб туфроққа кўмгандек калид” (Алишер Навоий) каби синчков нигоҳни, оддий эл турмушига ичкин, қизғин муҳаббатни соғиндик...\nБугунги насрда “Раънонинг сочи гунгурт-қора, яъни қуёшсиз жойларда қора кўринса ҳам, қуёшда бир оз сарғиш бўлиб кўринар эди” (Абдулла Қодирий) қабилидаги бадиий сўзга ўлмас жозиба, ҳароратли нафас бағишлайдиган инжа кузатувларни, ҳаётнинг жонли манзараларини соғиндик...\nБугунги шеъриятда “Анор донасидек қаторинг ўртаб / Бағримдан ситилиб кетдинг-ку, болам” (А.Орипов) сингари ёрқин чизгини, “ўртаб”, “ситилиб” янглиғ ўтлиғ нафаси юзимизга урилиб турган сўзларни соғиндик...\n3. Кейинги пайтларда кўпроқ ёшлар ижодини ўқияпман. Профессионаллар ўта профессионаллашиб кетгандек туюляпти. Адабиётни қисмат деб биладиганлари саралангунга қадар — ҳозирча улар жуда кўпчилик ва ёшликнинг баланд завқу шавқи билан ижод қилмоқда.\nЖавлон Жовлиевнинг ҳикояларида инсон ҳаётининг фожиа ва драмалари кўзёшдек тиниқ лиризм билан уйғунлашиб кетган. Ифода услубида бошқаларда кўрилмаган порлоқ самимият, дарё каби табиий равонлик бор. Асл адабиёт кўнгилочар қиссаю романларга бериб қўйган қизиқарлилик бор.\nМадина Норчаева ҳам ёниб-ёниб ёзяпти. Мадина ҳаётни драматик идрок этади, оламни кутилмаган образларда кўради.\nЖонтемирнинг шеърларини ўқияпман. Унда Бобурнинг қизғинлигини, Лермонтовнинг шиддатини, Есениннинг ҳурриятини, Рауф Парфининг куюк бағрини ҳис этяпман. У тортинмай, овозини баралла қўйиб куйлаяпти. Жонтемирда оламнинг турли жабҳаларига оид анча чуқур билим, тафаккур ҳам бор. Дарвоқе, шоирлик учун қарийб унутилаёзган нарса бу... Дарвоқе, Абдулла Орипов “Мусо илтижоси етди-ю гўё / Ҳақ тур тоғи узра кўрсатди жамол” деб ёзганда неча ёшда эди?\nЁш дўстларимнинг кўпини ўқисам, ғалати ҳис ичида қоламан. Уларда адабиётга дахлдор ҳамма нарса бор, лекин... юрак жунбишга келмайди. Ўйлаб топилган образлар, чиройли парадокслар, ақлли гаплар, сўз ўйинлари бор; аммо Қалбни чирмаб олганча гулзорга айланувчи гулхан йўқ – тахминан шундай деса бўлади. Ўз хочини кўтариб ўулқоф сари бораётган Исо изтиробини туймай туриб, шоир бўлиш даргумон. Нечунким, шоирлар ҳам қутқарувчилардир...\nOctober 23, 2018, 12:08


"XONQA PAXTA TOZALASH" AKSIYADORLIK JAMIYATI\n“Хонқа пахта тозалаш” акциядорлик жамияти\n“Хонқа пахта тозалаш” акциядорлик жамияти акциядорларининг навбатдан ташқари умумий йиғилиши 2019 йил “29” октябрь куни ўтказилади. Умумий йиғилиш соат 1100да Хоразм вилояти, Хонқа тумани, Муллаёп кўчаси, 66-уйда жойлашган “Хонқа пахта тозалаш”акциядорлик жамиятимаъмурий биносинингмажлислар залида ўтказилади.\nЖамиятнинг расмий веб-сайти:www.xonqapaxta.uz\n3. Жамият таъсисчилигида Нотўқима мато тайёрлашга ихтисослаштирилган масъулиятичекланган жамиятини ташкил этиш.\nЖамият акциядорларининг реестри шакллантириладиган сана – умумий йиғилишни ўтказиш тўғрисида хабардор қилиш учун акциядорлар реестри 2019 йил 7 октябрь ҳолатига ва акциядорлар умумий йиғилишида қатнашиш ҳуқуқига эга жамият акциядорларининг реестри\n2019 йил 23 октябрьҳолатига шакллантирилади.\nАкциядорлар акциядорларнинг йиллик умумий йиғилиши тўғрисидаги маълумотлар билан “Хонқа пахта тозалаш” акциядорлик жамияти маъмурий биносида танишишлари мумкин.\nХоразм вилояти, Хонқа тумани, Муллаёп кўчаси, 66-уй, электрон почта:info@xonqapaxta.uz, тел.:(+99894)111-27-61.


21 апрел 2021, Тошкент вақти: 06:55\nШўрчидаги пул йўқолган Халқ банки биноси.\nХалқ банкининг Сурхондарё вилояти Шўрчи тумани филиали ходимаси Раъно Эсанова 6 сентябрь куни банкдан йўқолган 20 минг АҚШ долларини ўғирлаганликда гумонланиб, туман Ички ишлар бўлими ходимлари томонидан сўроқ қилинган.\n25 сентябрь куни Озодликка мурожаат қилган Эсанова¸ милиция ходимлари ўзини 6 сентябрдан 14 сентябрга қадар саккиз кун давомида қийноққа солиб, иқрорлик кўрсатмаси ёзиб беришга мажбурлаганини иддао қилди.\nШўрчи тумани Ички ишлар бўлими Жиноят қидирув бўлими бошлиғи Озодликка Раъно Эсанованинг бу иддаоларини рад қилди.\nОзодликка маълум бўлишича¸ мазкур воқеа юзасидан прокуратура текшируви ўтказилмоқда.\n20 минг долларнинг йўқолиши\nЖорий йилнинг 6 сентябрь куни Халқ банкининг Сурхондарё вилояти Шўрчи тумани филиалидан 20 минг АҚШ доллари йўқолгани ҳақида биринчи бўлиб Озодлик 19 сентябрь куни хабар берган эди.\nЎша куниëқ бу ўғриликда гумонланиб банк валюта айирбошлаш шохобчасининг 23 яшар ходимаси Раъно Эсанова қўлга олинган.\n25 сентябрь куни Озодликка гапирган Эсанова¸ воқеа тафсилотларини шундай ҳикоя қилади:\n- Пенсия бўлимидаги йигитимиз касал бўлиб қолгани сабабли мени пенсия тарқатишга юборишди. Обедгача Сарвар деган ишчимиз билан пенсия тарқатиб, уйда обед қилдим. Кейин банкка келдим. Мен ишлайдиган хонада яна бир Дилфуза деган опа билан ўтирардик. Қарасам темир панжарали эшик ёпиқ, бухгалтерияда кутиб ўтирдим. Кейин Ҳусан ака деган ишчимиз келиб бизнинг хонанинг эшигини тортди, очиқ қолган экан. Ие¸ очиқ қолган экан дедим-да, кириб ўзимнинг ишим билан банд бўлдим. Кейин Дилфуза опа келиб, ишини бошлади ва сейфини очиб, кимгадир пул жўнатмаси бермоқчи бўлди. Кейин бермади ва икки пачка пулим йўқ деди. Ҳаммаси шундан кейин бошланди”, дейди Раъно.\nКассир қизнинг таъкидича¸ пул ғойиб бўлган хонада видеокамера бўлмаган.\nМилиция чақиртирилди¸ сўроқ-савол бошланди\nУнинг айтишича, 100 долларлик икки пачка пул ҳеч қаердан топилмагач, милиция чақиртирилган ва банкнинг бир неча ходими ички ишларга сўроққа олиб кетилган:\n- Пул йўқолгандан сўнг икки соатлар ўтиб, Дилшода деган дугонам 8 сентябрдаги тўйига таклифнома олиб келди. У билан бироз гаплашганимдан кейин кетди. Мени, Назар акани, Тўлқин акани, Ҳусан акани милиция бўлимига олиб кетишди. Ярим кечгача сўроқ бердик, ҳаммага жавоб бердию, мени ушлаб қолишди. Менга пулни сен олгансан, деб туҳмат қила бошлашди, дейди Раъно.\nРаъно Эсанова иддаосича¸ уни 6 сентябрь куни бўлимда олиб қолишганича¸ 8 кун ушлашган ва шу вақт ичида қийноқ қўллаб иқрорлик кўрсатмаси олишга уринишган:\n- Мени ҳар куни у хонадан бу хонага, бу хонадан у хонага қамаб қўярди. Олдимда доим бир мелиса ўтирарди. Мени эса тик туришга мажбур қилишарди. Сен¸ олдингга келган қизга пулни бериб юборганингни тан олсанг ва ёзиб берсанг¸ кейин ўтирасан ва сув ичасан деярди. Бу ишларни жиноят қидирув бўлими ходими Элмурод Эргашев ва унинг бошлиғи Зиёдилла Бегалиев қиларди, дейди Раъно Эсанова.\nОзодлик суҳбатдоши жиноят-қидирув бўлими ходимлари ўзини электр токи билан қийноққа солишганини иддао қилди:\n- Икки кун тик туриб, ҳолдан тойганимдан сўнг, ҳушимдан кетиб йиқилиб тушдим. Духтур чақириб, укол қилдиришибди. Бу орада уйимни тинтув қилишиб, ҳеч нарса топишолмабди. Кейин яна тик қўйиб, туртиб, бошимга муштлаб қийнай бошлашди. Ҳар куни шу аҳвол давом этарди. Бир куни Элмурод дегани кўзимни боғлади, кейин қўлимни орқага қилиб боғлади ва оёғимни ҳам боғлади. Кейин ерга ўтирғизди-да, қўлимга иккита сим улади. Айтдики, бу ток, ўттизга кирмай сочларинг оқаради, ичинг тамом бўлади. Кейин бир дириллатди, мен эса ҳушимдан кетдим. Ўзимга келсам, ўша Элмурод дегани полда сочимдан тортиб кетаётган экан. Инграсам, ҳа ўзингга келдингми, агар қўл қўймасанг, бундан баттар бўлади, кўзингни боғлаб, қамоқхонадаги эркак маҳбуслар олдига ташлайман”, деганидан сўнг бошқа чидай олмадим, барча ёзганларига¸"ўқиганман" деб қўл қўйиб бердим, дейди банк ходимаси.\nРаъно Эсанованинг айтишича, 8 кунлик тутқунлик давомида бир марта онаси билан учраштирилган¸ адвокат билан учрашувга эса¸ умуман рухсат берилмаган.\nЭсанова¸ терговчилар берган барча ëзма ҳужжатларга қўл қўйганидан кейин¸ 14 сентябрь куни уйига чиқарилганини айтади.\nВрачга мурожаат. Тиббиëт хулосаси\nУйига қайтгач¸ саломатлиги ёмонлашгани сабаб унинг яқинлари 15 сентябрга ўтар кечаси Шўрчи тумани касалхонасига олиб боришган.\nКасалхонанинг қабул-диагностика бўлимида у 4659 рақами билан қайдга олинган.\nТравматолог врач хулосасига кўра, Раъно Эсанова баданида “бўйин олд юзаси пастки учлиги чап соҳаси терисининг қизарганлиги, чап қўл тирсак бўғими ички ва ташқи юзаларининг, тоснинг чап думба соҳасида, ўнг оёқ болдир олд юзаси юқори ва пастки учлиги, чап оёқ болдир олд юзаси юқори ва пастки учлиги соҳаларининг кўкаришлари қайд қилинган”.\nСурхондарё, Шўрчи, қийноқ\nЭсанова¸ ўзининг қийноққа солингани иддаосини қувватлаш учун Озодликка 15 сентябрь куни касалхонада олинган айрим суратларни тақдим этди. Уларда қизнинг бўйни¸ тиззаси¸ оëғи ва тосида айрим кўкариш излари борлиги кўрилади¸ лекин кучли қийноқ асоратларини илғаш қийин.\nҚизининг ички ишлар бўлимида қийноққа солингани ҳақидаги ҳикояси ва баданидаги жароҳатлар ортидан Эсанованинг ота-онаси 15 сентябрь куни Шўрчи тумани милиция ходимлари устидан вилоят прокуратурасига шикоят қилган. Бу шикоят аризаси юзасидан прокуратура суд-тиббиёт экспертизаси ўтказган. Ҳозирча бу экспертиза хулосаси жабрланувчига тақдим этилмаган; Озодлик ҳам бундай хулосани кўргани йўқ.\nСурхондарё вилояти прокуратураси қарори\nМилиция вакили рад этади...\nШўрчи тумани Ички ишлар бўлими Жиноят қидирув бўлими бошлиғи Зиёдулла Бегалиев Озодлик билан суҳбатда Раъно Эсанованинг 8 кун ҳибсда ушлаб турилганини инкор қилди:\n- Халқ банкидан Раъно Эсанова гумонланувчи сифатида 8 кун ички ишлар бўлимида ушлаб турилмаган. Бошқалар қатори кўрсатма беришга келиб турган. Унга нисбатан қийноқ ҳам қўлланилмаган. Раъно Эсанова устидан жиноят иши қўзғатилмаган, банкдаги ўғрилик юзасидан қўзғатилган, деди ЖҚБ бошлиғи Зиёдулла Бегалиев.\nСаккиз кун давомида бир марта қизимни беш минутга кўрсатишди\nРаъно Эсанованинг онаси Сабоҳат Эсанова туман Ички ишлар бўлими ЖҚБ бошлиғи Зиёдилла Бегалиевнинг айтганларини "ёлғон" деб баҳолади:\n“Бир неча кун давомида милисахонага бориб, қизимни кўрсатинг деб зору-таволло қилдим. Кўрсатишмади. Кейин ҳокимият хотин-қизлар қўмитасига бориб йиғладим. Раиса милиция бошлиғига телефон қилганидан сўнг, беш минутгина учраштиришди. Қизимнинг аҳволи жуда ҳам хароб, яхшиман деди, холос. Билсам, онангга шикоят қилсанг бу кунингдан ҳам баттар бўласан, деб айтишган экан. Саккиз кун давомида мана шу мелисахонда ушлаб туришди, ҳатто овқат ҳам олишмади”, деди Сабоҳат Тоғаева.\nТўйидан олиб кетилган келин\nЯқинларининг Озодликка айтишича¸ Халқ банкидаги ўғриликда гумонланган яна бир шахс - Раъно Эсанованинг дугонаси Дилшода Хушбақова тўйи бўлаётган 8 сентябрь куни соат 22.15 да тўйхонадан келин кўйлагида терговга олиб кетилган ва 24 соат давомида адвокатсиз сўроқ қилинган.\n“Ўша кечаси тўй тугаши билан милиция ходимлари жиянимни келин кўйлагида милицияга олиб кетди. Эртаси куни соат 22 гача сўроқ қилишди. Бизнинг бирортамизни қўймади. Адвокат олиб келсак, киргизмади. 9 сентябрь куни ярим кечаси жавоб беришди. Тўйнинг эртаси куни келин салом, юз очди гапи тадбирларимиз қолиб кетди. Узоқдан келган меҳмонлар олдида мулзам бўлиб қолдик. 6 сентябрь куни милиция ходимларидан бири гўёки қизимиз Раънодан пакет олаётганини кўрган эмиш. Ахир кўрган бўлсанг, ушламайсанми. Дугонасига тўйига таклифнома бергани борган қизимизга шундай туҳматлар бўлиб турибди. Яхшиям куёвимиз тушунган бола экан. Ҳозирча тинч яшашаяпти”, деди тўйидан ИИБ га сўроққа олиб келтилган Дилшода Хушбақованинг амакиси Ўрол Пардаев.\nИИБ ходимларининг "ваҳшийлиги" жамоатчиликни ларзага солган эди\nЖорий йилнинг 4 июль куни Каттақўрғон шаҳар Ички ишлар бўлими ходимлари ўғриликда гумонланган аёлни қип-яланғоч қилиб ечинтириб, таҳқирлаган эди.\nОзодлик бу воқеани ёритганидан сўнг, шаҳар Ички ишлар бўлими тезокр вакили Санъат Умаров устидан жиноят иши қўзғатилган, ИИБ бошлиғи ва яна етти нафар милиция зобити ишдан бўшатилган эди.\nАсакалик тадбиркорнинг милиция бўлимида калтаклангани юзасидан жиноят иши қўзғатилди\nТаҳқирланган аëл Каттақўрғон ИИБсида кўрсатма бермоқда. Милиция зобити ишдан бўшатилди


Сув - тириклик манбаи\nSensorika » Новости Навои » Сув - тириклик манбаи\n19-04-2013, 20:11 - Taisiya - Новости Навои\n* БМТ маълумотларига кўра, дунё аҳолисининг ҳар ўн нафаридан тўрттаси тоза ичимлик сув танқис бўлган ҳудудда яшайди.\n*Инсон организмининг қарийб 70 фоизини сув ташкил этади. Одам сувсизликда узоқ яшолмайди. Киши организми ўн фоиздан кўп сув йўқолса, ўлимга олиб келиши мумкин.\n*Бир инсон бутун умри давомида тахминан 35 тоннага яқин сув истеъмол қилар экан.\nКўриниб турибдики, бугунги кунда сувга бўлган эҳтиёж ва талабни қондириш ва ундан оқилона фойдаланиш, уни асраш, эъзозлашни йўлга қўйишимиз учун энг аввало одамлар онгига бу ҳақиқатни сингдириш , бу йўлдаги тарғибот-ташвиқотни аввал оиладан, мактабдан, маҳалладан бошлашимиз зарур.\nМаълумки, вилоятимизни ичимлик ва техник сув билан таъминлашда ягона манба ҳисобланган Зарафшон дарёсининг ўрни ниҳоятда аҳамиятлидир.\nЗарафшон дарёси трансчегаравий дарё ҳисобланиб, бошланиш кисми Тожикистон Республикасининг Помир–Олой тоғ тизмаларидан катта музликлар эриши ва жилғаларнинг бир-бирига қўшилишидан пайдо бўлган. Зарафшон дарёси Ўзбекистонимизнинг Самарқанд, Навоий, Бухоро вилоятларини техник ва ичимлик суви билан таминлайди. Дарё Навоий вилояти ҳудудига Самарқанд вилоятининг Каттақўрғон туманидан кириб келиб, Хатирчи тумани ҳудудида Оқдарё ва Қорадарё сувини бирлашишидан Зарафшон дарёсини ҳосил қилади. Дарёнинг бугунги кундаги лойиҳавий сув қабул қилиш қуввати 164,6 мЗ/сек бўлиб, кузатувда 65-70 мЗ/сек сув оқиб ўтмоқда.\nДарёнинг сув сатҳи йил давомида кескин ўзгариб туради, сув ҳажмининг кўп бўлиши куз ва баҳор фаслларига тўғри келади, бунинг сабаби бизни ўраб турган тоғ тизмалари яқин бўлганлиги яъни ёғин- сочинлар кўп бўлганда тоғлардан ҳосил бўлган сел оқимлари ер остига сингмасдан тўғри дарё томон ҳаракатланади.\nШунингдек, Навоий кон- металлургия комбинатини, Навоий Иссиқлик электр станцияси, "Навоийазот” ОАЖ, "Қизилқумцемент” ОАЖ, Навоий Электрокимё ҳиссадорлик жамияти ва бошқа кичик корхоналар, жуда кўп ҳажмдаги иссиқхоналарни сувга бўлган эҳтиёжини қондиради.\nЗарафшон дарёси ўлкамизнинг асл тарихи ҳисобланиб, у миллонлаб инсонларнинг ва келажак авлодларимизнинг саломатликлари манбаи ҳам.\nБизга маълумки, одам танасининг 70 фоизи, миясининг эса 95 фоизи сувдан ташкил топган. Агар инсон танасида сув зарурий миқдорда кам бўлса, унинг ҳужайраларида модда алмашинуви бузилади. Бизнинг саломатлигимиз қай даражада ва қандай сув ичишимизга боғлиқ. Чунки, сув нафақат ҳаёт манбаи, балки ҳаётнинг ўзи саналади. Бундан келиб чиқадики, унинг ўзини ичиб, бошқа нарса истеъмол қилмай туриб ҳам узоқ вақт яшаш мумкин экан. Ҳозирда иссиқ ўлкаларда истиқомат қиладиган кўпчилик инсонлар шу тарзда ҳаёт кечирмоқдалар.\nҲудуди жиҳатидан бирмунча катта ва асосан чўл зонасини ташкил этадиган Қизилқум бағрида жойлашган Навоий вилоятида аҳоли хонадонлари ичимлик суви билан таъминлаш даражаси 80 фоиздан юқорини ташкил этади. Аҳоли ва ижтимоий соҳа объектлари асосан 5 та сув манбаларидан фойдаланади. Жумладан, Дамходжа минтақалараро сув қувуридан Хатирчи тумани маркази, Конимех туман маркази, Навбаҳор ва Қизилтепа, Кармана туманлари аҳолиси фойдаланса, Амударё, Зарафшон Учқудуқ сув манбаидан Зарафшон, Учқудуқ шаҳри, Конимех туманининг шимолий қисмида яшовчи аҳоли , Зарафшон дарёси сув манбаидан эса Навоий шаҳри, Кармана тумани аҳолиси, ер ости сувлари манбаидан Нурота, Томди,, Хатирчи туманлари аҳолиси фойдаланади. Булоқлар сув манбаидан асосан Нурота ва Хатирчи тумани тоғли қисми аҳолиси ичимлик суви билан таъминланмоқда.\nИчимлик суви бугунги кунда тобора долзарб аҳамият касб этмоқда. Навоий шаҳри ҳамда Кармана туман аҳолисини тўлиқ ичимлик ва техник сув билан Навоий кон-металлургия комбинатининг бирлашган энергия хизмат бўлими таъминлайди. Навоий шаҳри бўйича ичимлик сувини иқтисод қилиш мақсадида 11 та кичик туманга Навоий шаҳар ҳокимининг топшириғига асосан ичимлик сув қувурларига 94-95 фоиз сув ўлчагичлар ускуналари ўрнатилди. Натижада 22,6 лмн мЗ/йил миқдорда ичимлик суви иқтисод қилинди.\nБироқ айрим ҳудудларда мониторинг асосида текширув ишлари олиб борилгандага аҳоли ва корхоналар томонидан ноқонуний автотранспорт воситаларини ювиш жойлари ташкил қилинганлиги, сув жўмраклари очиқ ҳолатда ёйинки синдириб ташланганлиги ўта ачинарли ҳолдир.\nАхир ота-боболаримизнинг "Сув келтирган элда азиз”, "Сувни исроф қилиш увол”, "Сувни ифлослантириш гуноҳ” каби ибратли мақолларини наҳотки унутган бўлсак?\nСувни асраш, ундан оқилона фойдаланиш халқимизнинг улуғ қадриятларидан бири ҳисобланади. Шундай экан, бу қадриятни эъзозлаш экологик маданиятни юксалтириш ва келажак авлодлар саломатлигини асрашга хизмат қилишини унутмайлик!\nВилоят Сув ресурсларидан оқилона фойдаланиш\nустидан назорат инспекцияси бошлиғи\nМУШТАРАК МАҚСАДЛАР ИСТИҚБОЛИ\n“Nav.uz” барчани сувни тежашга чорлайди!\nТошкентда Капалаклар уйи очилди\nОзодлик дарахти обод юртда гулласин\n«Сармиш» табиат боги хакида маълумотлар


Ҳиндистоннинг Тамилнаду штатида ўтаётган илмий анжуманда чиқиш қилган бош вазир Манмухон Сингх Ғарб давлатларини “атроф-муҳитга нисбатан исрофгарчилик билан ҳаёт кечираётганлик”да айблади.\nБеш мингга яқин одам қатнашган анжуманда бош вазир саноати тараққий этган давлатларни атроф-муҳитни қутқариб қолиш учун муқобил энергия манбаларини топишга чақирди.\nМаълумотига кўра, АҚШ, Хитой, Россия, Ҳиндистон ва Япония Ер атмосферасини энг кўп ифлослантираётган давлатлар ҳисобланади.\n2006 йилда Австралияда об-ҳаво ҳарорати ўртача меъёрдан юқори бўлди.\nМамлакатда 1910 йилдан буён об-ҳаво ҳарорати мунтазам қайд этиб келинади. Гидрометеорология марказининг 3 январь куни эълон қилган йиллик ҳисоботига кўра, 2006 йил мамлакатда энг иссиқ йил келган 11 йил қаторида қайд этилган. Ўтган йили Австралияда ҳаво ҳарорати 2005 йилдагига қараганда бироз паст бўлган.\nБМТ Каспий ҳавзаси мамлакатларига жорий қилинган балиқ увилдириғи, яъни икра экспорти чекловини 2 январь куни бекор қилди.\nСўнгги йилларда Россия, Қозоғистон, Туркманистон, Эрон ва Озарбойжонда увилдириқ олинадиган балиқ турлари кескин камайиб кетаётгани боис, 2006 йилда БМТ Каспий ҳавзаси давлатларидан икра импорт қилишни тақиқлаган эди. Бир килограмм қора икра ўртача тўққиз ярим минг доллар туриши сабабли бу давлатларда браконьерлик авжига чиққан.\nАтроф-муҳит ҳимоячилари БМТ икра экспорти чекловини бекор қилганига норозилик билдирмоқда. Хусусан, Қозоғистондаги атроф-муҳит ҳимояси билан шуғулланувчи “Табиат” гуруҳи раҳбари Мэлс Элеусизов “Озодлик” радиосига БМТ қабул қилган қарор Каспий ҳавзасида икра олинадиган балиқлар сони янада камайишига сабаб бўлишини айтди.\n“Чеклов бекор қилингани жуда ёмон бўлди. Увилдириқ олинадиган балиқларга энди бандитларча ҳужум бошланади. Бир йил ичида балиқлар сонини кўпайтириш имконсиз. Бу мораторий бир неча йил сақланиши керак эди. БМТ қабул қилган бу қарордан жуда хафаман”, – деди М.Элеусизов.\nГлобал иқлим ўзгариши атроф-муҳит ва она табиатга катта зарар келтирмоқда. 2006 йил бу жараён аввалги йиллардагига қараганда ёмонроқ оқибатлар билан давом этди. Ғарб олимлари фикрича, Арктика музликларининг эриши келаси 50 йил давомида қуруқликда яшайдиган ҳайвон ва ҳашаротлар турлари кескин камайишига сабаб бўлиши мумкин.\nОлимлар сўзларига кўра, ҳайвонлар, ҳашаротлар, ўсимликлар ва бошқа жонзотларнинг йўқ бўлиши Ер пайдо бўлгандан, яъни қарийб уч ярим миллиард йилдан бери давом этиб келаётган табиий жараёндир. Муаммо шундаки, одам фаолияти, яъни антропоген омиллар сабабли ҳозирги кунда жонзотларнинг йўқ бўлиши аввалгига қараганда минг мартадан 10 минг мартагача тез суръатда юз бермоқда.\nМутахассислар ҳозир дунёда 15 минг 589та жонзот тури йўқ бўлиб кетиш таҳдида остида эканини айтади. Баъзи олимлар эса бу кўрсаткич янада катта эканини билдиряпти. Курраи заминимизда сут эмизувчи ҳайвонларнинг тўртдан бир қисми, шунингдек, ҳар саккизта қушнинг бири, қуруқлик ва сув тошбақаларининг ярми бутунлай йўқ бўлиб кетиш хавфига дуч келмоқда.\nХўш, бу жараён Ўзбекистонда қандай кечмоқда? Қайси ҳайвон турлари йўқ бўлиш таҳдидига учрамоқда? Бунинг сабаблари нимада?\nЎзбекистон Фанлар Академиясининг Зоология институти директори ўринбосари Искандар Мирабдуллаевнинг таъкидлашича, айрим жонзотлар бутунлай йўқолиш таҳдидига учрашига турли омиллар, аввало, инсон фаолияти сабабчи. Сўнгги 100 йил ичида экин майдонларининг кенгайгани, ўрмон ҳудудлари қисқаргани, сунъий сув ҳавзалари барпо этилгани, дарё сувларининг далаларга буриб юборилиши Орол денгизининг қуриши баробарида турли жонзотларнинг бутунлай йўқ бўлиб кетиши таҳдидини пайдо қилган.\n“Ушбу омиллар Бухоро кийиги сонининг камайиб кетишига, ноёб Турон йўлбарси ва бошқа ҳайвон турлари йўқ бўлиб кетишига ёки улар сони кескин камайишига сабаб бўлди. Одам фаолиятининг салбий оқибатлари, аввало, умуртқали ҳайвонлар, сут эмизувчилар оиласига кирувчи ҳайвонлар, қушлар ва балиқларга салбий таъсир этди”, – дейди ўзбекистонлик олим.


Шавкат Мирзиёев расмий ташриф билан Тожикистонга боради — ОАВ – Газета.uz\nШавкат Мирзиёевнинг Ўзбекистон президенти сифатида Тожикистонга илк расмий ташрифи, 2018 йил март.\n13 апрель 2021, 14:43 Сиёсат\nПрезидент Шавкат Мирзиёев Тожикистон президенти Имомали Раҳмоннинг таклифига биноан 10−12 июнь кунлари расмий ташриф билан Душанбеда бўлади, дея хабар берди «Азия-Плюс» Тожикистон ҳукуматидаги манбасига асосланган ҳолда.\nДавлат раҳбарлари ўзбек-тожик муносабатларининг барча соҳалардаги истиқболларини муҳокама қилиши кутилмоқда. Ташриф якунларига кўра, икки мамлакат ўртасида транспорт, энергетика, савдо, молия, қишлоқ хўжалиги, маданият ва илм-фан соҳаларида янги шартномалар тўплами имзоланиши режалаштирилган.\nДушанбега ташриф доирасида икки давлат санъат усталарининг қўшма концерти — «Шоми дўсти» (Дўстлик оқшоми) ҳам бўлиб ўтади.\nМаълумот учун, Шавкат Мирзиёев 2018 йил март ойида, сўнг 2018 йил сентябр ойининг охирида (МДҲ Давлат раҳбарлари кенгаши йиғилиши), 2019 йил 14 июнда (Осиёда ўзаро ҳамкорлик ва ишонч чоралари бўйича конференциянинг бешинчи саммити) Тожикистонга давлат ташрифи билан борган эди.


Lotinchada 21 октябр 2020, 18:55 Жаҳон\nЕвропада карантин чоралари жорий этилмоқда\nФранциянинг Париж шаҳри ва унинг атрофидаги ҳудудларда: Лилль, Гренобль, Лион, Марсель, Руан, Сент-Этьен, Монпелье, Тулуза шаҳарларида комендантлик соати жорий қилинган. Бундай чоралар ноябрь ойининг охиригача амал қилиши мумкин. Бельгияда ҳам комендантлик соати жорий этилди. Кафе ва ресторанлар бир ойга ёпилади. Соат 20:00 дан кейин тунги дўкон ва спиртли ичимликлар савдоси тақиқланади. Оила аъзоларидан бошқаси билан учрашиш тақиқланади.\nГолландияда қисман карантин чоралари жорий этилмоқда, жамоат жойларида ниқобсиз характланиш тақиқланади. Италияда соат 21:00 да шаҳар ҳокимларига жамоат майдонларини ёпиш ҳуқуқи берилди. Испаниянинг бир қатор шаҳарлари, жумладан Мадрид ва Саламанка изоляция қилинди. Комендантлик соати жорий этилиши истисно этилмаяпти.\nГерманиянинг пойтахти Берлинда ниқобсиз юриш тақиқланади. Энг қаттиқ чекловлар Бавариянинг Берхтесгаденер-Ланд шаҳрида жорий этилди, жумладан, уйдан узрсиз сабаб билан чиқиб кетиш тақиқланади, мактаблар ёпилади, барча ижтимоий тадбирлар тақиқланади. Aвстрияда 6 кишидан кўпроқ гуруҳларда тўпланиб туриш тақиқланади. Ҳудуларга қўшимча чекловлар қўйишга рухсат берилган. — РИА Новости\nХитой янги экологик муаммога дуч келди\nМамлакат ҳар йили 26 миллион тонна ташланган кийимларни қайта ишлашга мажбур бўляпти. Хитой йилига беш миллиарддан ортиқ футболка ишлаб чиқаради. Кийим-кечаклар омма учун ишлаб чиқарилгани сабабли, улар арзон ва қисқа муддатга яроқли. Мода саноати дунёдаги карбонат ангидрид чиқиндиларининг тахминан 10 фоизини ташкил этади, бу барча ҳаво ва денгиз транспорти кўрсаткичларидан кўпроқдир. Мутахассисларнинг фикрига кўра, бир килограмм кийимни қайта ишлатса олти минг литр сув ва 0,3 килограмм кимёвий ўғитларни тежашга имкон беради. Бироқ, Хитойнинг муаммоси шундаки, кийимларни қайта ишлаш фойда келтирмайди ва иккинчи қўл кийимлар нисбатан камбағал ҳудудларда ҳам машҳур эмас. — Bloomberg\nФранцияда таҳдидлар сабабли иккита масжид ҳимоя остига олинади\nФранция ички ишлар вазири Жеральд Дарманен департамент префектларига мамлакат жанубидаги Безье ва Бордо шаҳарларида таҳдид қилинган масжидлар ҳимоясини таъминлашни буюрди. «Безье ва Бордо шаҳарларидаги масжидларга таҳдидлар ёки зўравонлик ҳаракатлари қаратилган эди. Мен тегишли идораларнинг префектларидан уларни ҳимоя қилишни сўрадим. Бундай ҳаракатлар республикада қабул қилиниши мумкин эмас», — дейди Дарманен. — РИА Новости.\nҚирғизистон президенти вазифасини бажарувчи, бош вазир Садир Жапаров иқтисодий амнистия эълон қилди ва ноқонуний равишда қўлга киритилган мол-мулкни давлат ғазнасига қайтаришлари учун порахўр амалдорларга 30 кун муҳлат берди. Унинг таъкидлашича, сўнгги 30 йил ичида энергетика, божхона ва солиқ хизмати, дори воситалари билан таъминлаш, лицензиялаш, ер ости бойликларидан фойдаланиш ва бошқа соҳаларда «тизимли коррупция схемалари ривожланган». Қирғизистон раҳбари в.б. декларация қилинган мол-мулк ва даромадларнинг дахлсизлигини, барча жазо турларидан озод қилинишини ва махфийликни кафолатлашини таъкидлади. — Газета.uz\nҚозоғистон президенти Қасим-Жомарт Тоқаев парламентнинг қуйи палатаси — Мажилисга сайловларни 2021 йил 10 январда ўтказиш тўғрисидаги фармонни имзолади. Қозоғистонда парламент мухолифати институти жорий этилди. Унга парламент сессияларининг ҳар бирида камида бир марта ташаббус кўрсатиш, шунингдек, бир сессия давомида камида икки марта ҳукумат соатининг кун тартибини белгилаш ҳуқуқи берилган. Партиялар рўйхатида илк маротаба хотин-қизлар ва ёшлар учун 30 фоизлик квота эълон қилинди. — Газета.uz\nШвейцария федерал канцелярияси ҳар бир фуқарога, шу жумладан, болаларга ҳам 7500 Швейцария франки (тахминан 7 минг евро) тўлаш ҳақидаги ташаббусни расмий ахборотномада чоп этди. Агар 2022 йил 22 апрелгача ушбу ташаббусни 100 минг киши қўллаб-қувватласа, у референдумга қўйилади. Агар референдум бўлиб ўтадиган бўлса, унда маблағ ташаббус қабул қилинганидан кейин бир йиллик муддатдан кечиктирмай тўланади. — Газета.uz\nҚирғизистон парламенти депутати Айнуру Алтибаева оддий фуқаролардан пул йиғиб, мамлакатнинг ташқи қарзини, хусусан, Хитой олдидаги қарздорликни узишга чақирди. Парламент аъзоси «Келажак учун» деб номланган махсус кампания бошлади. Банкда ҳисоб рақами очиб, у ерда маблағ тўплашни режалаштирган. Айнуру Алтибаева ушбу ташаббус ўзига тегишли эканлигини ва йиғилган маблағни назорат қилиш учун «Элдик Кенеш» кузатувчилар гуруҳи тузилишини таъкидлади. Депутатнинг ўзи шахсий ойлик иш ҳақи — 25 500 сомни ўтказишга тайёрлигини билдирди. — Газета.uz


Ўзбекистон қизлари нега фоҳишаликка қўл урмоқдалар? - BBC News O'zbek\nСурат манбаси, GettyImages/China Photos\nХорижда фақат ўзбек қизларини таклиф қилувчи фоҳишалик агентликлари мавжуд.\nҲозирги кунда YouTube'нинг Россияга тааллуқли сегментида «Қўйлиқ кўприги остидаги фоҳишалар» номли видео ролик 6-ўринни эгаллаб турибди. Уни 250 мингдан зиёд одам томоша қилган.\nАйни ролик остида изоҳ қолдирган аёллар (катта ёшли аёллар бу муҳокамада фаол қатнашган) ва эркаклар енгилтак қиз-хотинларга нисбатан қуйидаги жазоларни қўллашни таклиф қилмоқда: оловда ёқиш, тошбўрон қилиш, сочини калаклаб ташлаш. Янада тасаввури кенгроқ фойдаланувчилар эса тарбияси оғир аёлларнинг қулоқ-бурнини кесиб олиш масаласини ҳам ўртага ташлаган.\nМен Москвага келган пайтларда "Флирт" номли журнал бўлгич эди. Уни, асосан, бизнинг муҳожирларимиз машиналар олд ойнаси, ўриндиқлар, метро вагонлари ва бошқа жойларга ёпиштириб чиқардилар. Журналнинг «Шарқона эртак» номли рукни бўлиб, унда ўзларини тўқима исмлар (Жасмина, Райҳон, Шаҳризода каби) билан таништирадиган кўплаб ўзбек қизларини топиш мумкин эди.\nМен бир вақтлар бир лойиҳа ташкиллаб, унинг доирасида бизнинг ўзбеклар ўртасида Ватанга қайтиш, Россияга сингиб кетиш, келажак режалари ҳақида сўровнома ўтказган эдим. Унда атиги 50 киши қатнашган эди, холос.\nЛойиҳа ишлари билан Юго-Западный метро ҳудуди атрофида чопиб юрганимда юз тузилиши ўзбекларга ўхшаш аёлни учратдим. Унга сўровномада қатнашишни таклиф қилдим. Алал-оқибат, биз чойхонада дардлашиб қолдик. Унинг исми Наргиза эди. 30 яшар бу ёқимтой аёл Намангандан бўлиб, икки йилдан бери Москвада экан.\nРусчаси яхши эмас эди. Сўровномани тўлдираётган пайтда унинг телефони жиринглашдан тўхтамади. Наргиза ўйноқи овоз билан қўнғироқларга жавоб берар эди: «Салом, асал йигит. Нима хоҳлайсан? Соати уч минг рубл.»\nМижози билан гаплашаётган вақтда, гўё, унинг юртдоши эканлигим эсига тушиб қолгандек менга ғамли нигоҳда боқиб қўярди. «Бундай ишни сизга нима кераги бор? Келинг, сизга яхши бир иш топамиз,» жаҳлим чиқиб дедим унга.\nШунда у ҳўнграб йиғлаб юборди, бундай ҳаётдан чарчаганини айтди. Наргиза қандайдир ўзбек эркак исмини тилга олди (исмни эслаб қолмаган эдим) ва кўзда ёш билан пичирлай бошлади: «У ҳужжатларимни тортиб олган. Мени уради.» Тан оламан, ўша вақтда йиғлаганча ўрнидан туриб, қочиб кетаётган аёлни ҳайратдан қотиб қолган кўзларим билан кузатиб қўйишдан бошқа ҳеч нарса қўлимдан келмади.\nБир ўзбек танишим билан учрашдим. Унга Наргизанинг тақдири ҳақида сўзлаб бериб, бу борада қаерга мурожаат қилиш мумкинлиги ҳақида сўрадим. У бирданига асабийлашиб, Наргизани топиб, уни шарманда видеога олиш ва тасвирни Намангандаги яқинларига жўнатиш зарурлигини айтди.\n«Али, балки у русларга бераётгандир. Сенинг ҳам сингилларинг борку,» гапини тугатди у. Шунда бир ой олдин дўстлар даврасида бу ҳаромининг фоҳишага қанча тўлаб, у билан неча марта бўлгани ҳақида оғзидан суви томиб мақтангани эсимга тушди.\nУ билан ортиқ гаплашмадик. Юртдошларимиз бошига тушаётган тақдирларни эшитиш менга оғирлик қилгани сабабли лойиҳамни ҳам ташлаб қўйдим.\nЭнди асосий муаммога ўтсак. Мен жамиятшунос эмасман, лекин фоҳишаликдек ижтимоий ҳодиса Ўзбекистон учун янгилик эмас. Мен тез-тез 19-аср охирларида француз саёҳатчиси Г.Крафт томонидан олинган Туркистоннинг эски суратларини ижтимоий тармоқларга юклаб тураман.\nКрафт бизнинг ўзбек аёлларини кўп бора суратга олган. У фоҳишаларни ҳам тасвирга муҳрлаган. Келинг, биз аёлмиз, ўзбек аёлимиз ва аёл танасидамиз, деб тасаввур қиламиз. Мен, майли, бухоролик оддий ўзбек қизи бўла қолай.\nМен Бухородаги сариқ чақага қиммат коллежлардан бирида ҳамшираликка ўқиганман. Сентябрдан ноябрь ойига қадар биз пахта даласида тер тўкдик. Сўнг дадам мени ўзим танимаган йигитга эрга бериб юборди. Эрим билан муомаламиз келишмади.\nАжрашиш жараёни давомида ва ундан кейин ҳам мен эримнинг ҳаёлида фоҳиша бўлиб гавдаландим. Сабаби у менинг ўйнашим, балки икки жазманим борлигига ишонар эди.\nЯшаш жойимда иш йўқ, отам мендан номус қилади ва менинг Москвага кетишдан бошқа иложим қолмаганди. Рус тилини эса билмайман. Эрим ишлашимга рухсат бермагани учун қўлимдан ҳеч нарса келмайди. Бирор нарсага уқувим йўқ. Бирор тилни дўндириб қўймаганман, лекин яхши ҳаётда яшашни истайман. Боламни тарбиялашни хоҳлайман.\nМен ёш аёлман, ўзимга оро беришим керак. Аллақачон эркак томонидан ишлатилган қиз бўлганим учун бирор яхши ўзбек йигит менга уйланмайди. Жин урсин.\nИқтисодий ва ижтимоий қийинчиликлар вазиятга таъсир ўтказиши мумкин, лекин айблов ва самосуд эмас. Фоҳишаликни қатъий қонунлар орқали тақиқлаб қўйган билан вазият ўзгариб қолмайди. Мамлакат аҳолисининг саводсиз қисми фоҳишаликда иқтисодий-ижтимоий сабабларни кўрмайди, балки бунда европача қадриятлар ва демократиянинг тобора жамиятга кириб бораётганини айблайди ҳамда шариатга қайтишга даъват қилади.\nБироқ, улар бизнинг тарихимиздаги бача-бази, отасиз ва акаларисиз қолган ёш қизларга нисбатан қилинган даҳшатли тажовузлар ҳақида яхши билмайди.\nМасалан, мен қизларни розилигисиз мажбуран турмушга узатишни фоҳишалик билан тенг кўраман. Бундай турмушларда яшаётган қизлар ўз эрки, ўз танасига эгалик қила олмайди, ўз бахти учун яшамайди, балки умрини ўзгалар инон-ихтиёрига бўйсуниб ўтказишга маҳкум.\nБундан ташқари бизнинг Ўзбекистонда жирканч эркаклар фоҳишалиги ҳам пайдо бўлган. Ўзининг шахсий ва фуқаролик принципларини сотадиган эркакларнинг фоҳишадан қаери кам? Биринчи президент даврида ишлаган айрим эркаклар виждонни уйғотишга чақириқлар бўлганда қўрқоқ мушукдек аёллари ва болалари пинжига яширинган эди.\nБугун эса улар иссиқ жойидан чиқиб, костюм-шимдаги ислоҳотчиларга айландилар.\nЎзбекистондаги инсон ҳуқуқлари фаоллари ва виждон курашчиларининг деярли бари бизнинг аёллардир (марҳум Васила Иноятова, Надежда Атаева, Елена Урлаева ва бошқалар).\nТурмушидан ажраган, қўлида бирор иши йўқ, мактаб остонасини ҳатламаган, собиқ эри ва қайнонаси ўтказган зуғумлардан сўнг ўз яқинлари учун ҳам ташландиққа айланган аёллар ҳақида ўйланг.\nҚисқача қилиб айтганда, Ўзбекистонда ёш ва гўзал аёл бўлиш қийин. Эрдан ажрадингми - бошқалар кўз ўнгида фоҳишага айланасан. Арзимаган хатойинг туфайли сени фоҳиша деб аташларидан қўрқиб яшайсан. Ва жуда кам одам сени "Ҳаммаси яхши бўлади, сингилжон," деб юпатади.\nФоҳишани эмас унга борувчини жазолаш керакми?\nИсроил АҚШ дастаги билан Фаластинликларнинг Ғарбий Соҳил тупроқларини ўзига қўшиб олмоқчи. Аннексия амалга ошса, бу ерлар ишғол остидаги ҳудуд эмас, Исроил давлати бўлади. Фаластин давлати орзуси парчаланадими? Фаластин тупроғи сўнгги аср давомида қандай қилиб қўлдан-қўлга ўтиб келмоқда?\nЎзбекистон: Янги коронавирус рекорди, $1,4 миллион пора ва ўзбек олимлари кашфиёти\nЎзбекистон: Янги коронавирус рекорди, $1,4 миллион пора ва ўзбек олимлари кашфиёти - 2 июль куни Ўзбекистонда 297 ҳолатда касаллик қайд этилган. Меҳнат муҳожирларини тиббий дастаклаш дастури ишга туширилди. ДХХ эса, коррупцияга қарши тезкор тадбирлар ўтказди - bbcuzbek.com дайжести.\nРоссия-Ўзбекистон: Чегараларни очиш, кетишни енгиллаштириш ва шаффофлаштириш керак(ми?)\nРоссия-Ўзбекистон: Чегараларни очиш, кетишни енгиллаштириш ва шаффофлаштириш керак(ми?) – Россия ва Қозоғистон чегарасидаги ўзбекистонликлар билан боғлиқ сўнгги можаролар яна шу каби фикру мулоҳазаларни кун тартибига олиб чиққан.\nКоронавирус мусулмонларни кўп нобуд қилмоқдами?\nБритания ва АҚШда коронавирусдан ўлаётган беморларнинг аксар қисми миллий ва диний озчиликлар дейилмоқда. Хусусан, қора танлилар, осиёлик, яҳудий ва мусулмон жамоаларида кўрсаткичлар баланд. Нега бундай? Вирус муайян гуруҳга қаттиқрок таъсир этадими ёки бошқа сабаблари борми?\nХалқпарварлик сиёсатини илгари суришда Мирзиеёвга пандемия ёрдам бераяптими?\nОхирги ойларда Президент Шавкат Мирзиёевнинг инсонлар саломатлигини асраш ва иқтисодиётда ўзаришлар ясаш мақсадида кўраётган чоралари сўнгги уч йилдаги сиёсатига тўсиқларни олиб ташлаш йўлидаги қадамлардан деб баҳоланмоқда.\nЎзбекистон: 27-ўлим, ўқитувчиларга енгиллик ва энди дорилар қиммат бўлмайдими?


Дунё ҳаётини таниш ва унга баҳо беришнинг инсонга таъсири - | Hizb-Uzbekiston.info\nHome›МАҚОЛАЛАР›Дунё ҳаётини таниш ва унга баҳо беришнинг инсонга таъсири\n“Дунё ҳаёти нима?”, деган саволни ўзингизга бериб кўринг. Бу саволга берган жавобингизни ҳаётда қилаётган амалларингизга солиштиринг. Жавобингиз қилаётган амалларингизга мос келяптими?\nНима учун инсонларга дунё ҳаётини танитиш керак?\nТасаввур қилинг, сизга сиз умуман таниш бўлмаган бирор нарсани совға қилишди. Сиз эса бу нарса нима эканлигини ва бу нарсага нисбатан қандай муносабатда бўлиш кераклигини билмай ҳайронсиз. Сизга бу нарса автомобилнинг янгича кўриниши бошқача бўлган тури деб айтишди.\nЯна бошқа вариантларни кўриб чиқайлик.\nАна энди, сизга компютернинг умуман сиз билмаган, замонавийлиги учун кўринишидан компютер эканлигини англаб бўлмайдиган турини совға қилишди. Сиз бу ҳолатда ўзингиз учун номаълум бўлган нарсага қандай муносабатда бўлишни билмайсиз.\nБу икки ҳолатга ўхшаш воқеа кўп инсонларнинг ҳаётида содир бўлган бўлиши мумкин. Лекин улар, биз юқорида айтиб ўтганимиздек, ўзларига номалум бўлган нарсани нима эканлигини билмагунларича бу нарсага нисбатан қандай муносабатда бўлиш кераклигини аниқлай олмаганлар. Ва, энг муҳими, бундай вазиятда инсон ўзига номаълум бўлган нарса билан боғлиқ бирор мақсадга эга бўла олмайди. Яъни биринчи мисолимиздаги ҳолатда инсон ўзига тақдим қилинган совғани машина эканлигини билар экан, унда бу машинадан қандай фойдалана олиш бўйича тасаввур ҳосил бўлади. Шундай экан, бунинг натижасида инсон бу машина билан боғлиқ бирор мақсадни кўзлаши мумкин. Иккинчи мисолимизда ҳам худди шундай, ўзига берилган нарса компютер эканлигини билган инсон ундан қандай мақсадларда фойдаланиш мумкинлигини билади ва шунга қараб ўзи учун мақсад белгилайди.\nДемак, инсон ўзи учун номаълум бўлган нарсадан фойдаланган ҳолда бирор мақсадга эришишни кўзламайди, тўғрироғи кўзлай олмайди. Дунё ҳаёти устида ҳам худди шу каби фикрлаш керак. Яъни инсон дунё ҳаётини билмай туриб унда қандай яшаш кераклигини билмайди. Шунинг учун яшаш тарзи тўғри бўлишини истаган инсон аввало дунё ҳаётини ўрганиб, ундан кейин унда қандай қилиб тўғри яшаш мумкинлигини билиб олади.\nДунё ҳаётини таниш, инсонга бу ҳаётдаги мақсадни ва унда қандай яшаш кераклигини белгилаш учун керак. Энди фикрлаб кўринг, сиз бу дунё ҳаётини нима эканлигини биласиз ва ўзингиз учун бу ҳаётда мақсадни ҳам белгилаб, шу мақсадга етиш йўлини ҳам танлаб олгансиз. Лекин бу ерда муҳим масала бор, яъни сиз дунё ҳаётининг нима эканлигини тўғри билиб олдингизми?\nЮқоридаги икки мисолда айтиб ўтдикки, бу номаълум нарсалар совға қилинган инсон, бу нарсаларни шу совғани унга берган инсонлардан ўрганди. Яъни совға қилган инсонлар унга бу нарсалар тўғрисида маълумот берди. Шундан кейин у бу номаълум нарсаларнинг нима эканлигини билди ва ўзи учун улар билан боғлиқ мақсадлар белгилади. Шу ерда савол туғилади, агар совға қилган инсонлар унга нотўғри маълумот берган бўлсачи? Унда унинг бу нарсалар тўғрисидаги тасаввури ва шу нарсалар билан боғлиқ мақсадлари хато бўлиб чиқади.\nЭнди худди шундай фикрлашни дунё ҳаёти устида олиб боринг. Сиз ўзингиз шундай ўйлайсизки, бугунги кунгача дунё ҳаётини билиб, шу билишингиз асосида мақсад ёки мақсадлар белгилагансиз. Агар дунё ҳаётини танишингиз учун берилган маълумотлар нотўғри ва дунё ҳаётига сиз томонингиздан берилган баҳо хато бўлиб чиқсачи? Унда сиз шу вақтгача хато яшаб келаётган ва келажакка ҳам белгилаб қўйган мақсадларингиз хато нуқтаи назар асосида белгиланган мақсадлар бўлиб қолмайдими? Кўрдингизми, дунё ҳаётини тўғри таниш қанчалар муҳим!\nШунинг учун дунё ҳаёти бўйича баҳо бермоқчи бўлсангиз, бу дунё ҳаётининг Эгасига (Яратувчисига) “қулоқ” солинг. Бу дунё ҳаётини унинг Эгаси билганчалик бошқа ҳеч ким билмайди ва била олмайди. У Зот берган маълумотлар бўйича дунё ҳаётини таниш – ягона тўғри таниш ҳисобланади. Шу таниш асосида яшаш тарзи ва ундаги мақсад белгиланса, ана шу яшаш тарзи ва мақсад тўғридир.\nМарказий Осиёда АҚШ ва Россия манфаатларининг тўқнашуви\nБМТ: ироқликларнинг учдан бири шошилинч ёрдамга муҳтож


Европарламент фракцияси раҳбари: ЕИда Туркия учун жой йўқ » Ўзбекистон янгиликлари – Zamin.uz\nЕвропарламент фракцияси раҳбари: ЕИда Туркия учун жой йўқ\n"ЕИда Туркия учун жой йўқ", - деди немис сиёсатчиси. У Анқара билан иқтисодиёт, маданият ва талабалар алмашинувига доир ҳамкорлик битимларини алоҳида имзолаш мақсадга мувофиқлигини қўшимча қилди.\nЕвропарламент пайшанба куни Страсбургда бўлиб ўтган ялпи мажлисда Туркиянинг блокка аъзолигига доир музокараларни тўхтатишга чорловчи резолюцияни тасдиқлади. Бу Анқарада катта муҳокамага сабаб бўлди. Туркия бош вазири Бинали Йилдиримнинг сўзларига кўра, ҳужжат мамлакат учун ҳеч қандай юридиик кучга эга эмас.\nТеглар: ўтган деди сабаб Европа Йилдиримнинг ҳужжат\n22:37 / 03-06-2017\n15:16 / 20-11-2016


20:58 24 Августа 2021\nПрезидентимиз Шавкат Мирзиёев томонидан илгари сурилган ушбу эзгу ғоя “Hududgaz Namangan” газ таъминоти филиали томонидан жойларда бевосита халқ билан мулоқот жараёнларида ўзининг ёрқин ифодасини топмоқда.\nЗеро, табиий газ етиб бормаган аҳоли хонадонларга иккиламчи ёқилғи манбаларини мунтазам етказиб бориш муҳим ва кечиктириб бўлмас вазифалардан. Қайд этиш керакки, вилоятимиз шаҳар ва туманларида “Маҳаллабай” бўйича ишлаш механизми асосида ҳар бир маҳалла кўчалари кунлик суюлтирилган газ билан таъминланмоқда.\n- Бугун - 2021 йил 24 август куни суюлтирилган газ истеъмолчиларига “Hududgaz Namangan” газ таъминоти филиали томонидан жами 227,09 тонна суюлтирилган газ етказиб берилиб, 4137 та аҳоли хонадонларига ID карталар тарқатилди, - дейди “Hududgaz Namangan” газ таъминоти филиали директорининг суюлтирилган газ таъминоти бўйича ўринбосари Иброҳим Мамаджонов.\nНаманган шаҳрига 25,72 тонна суюлтирилган газ ва 490 та ID- карта;\nПоп туманига 19,12 тонна суюлтирилган газ ва 309 та ID – карта;\nЧуст туманига 23,84 тонна суюлтирилган газ ва 334 та ID- карта;\nТўрақўрғон туманига 15,98 тонна суюлтирилган газ ва 675 та ID-карта;\nНаманган туманига 16,04 тонна суюлтирилган газ ва 500 та ID-карта;\nМингбулоқ туманига 8,90 тонна суюлтирилган газ ва 214 та ID-карта;\nКосонсой туманига 17,84 тонна суюлтирилган газ ва 350 та ID-карта;\nУйчи туманига 21,65 тонна суюлтирилган газ ва 300 та ID-карта;\nЯнгиқўрғон туманига 23,50 тонна суюлтирилган газ ва 520 та ID-карта;\nЧортоқ туманига 14,70 тонна суюлтирилган газ етказиб берилди;\nУчқўрғон туманига 21,00 тонна суюлтирилган газ ва 445 та ID-карта;\nНорин туманига 18,80 тонна суюлтирилган газ етказиб берилди.\nАҳолининг кундалик истеъмол эҳтиёжларини қондириш борасидаги саъй-ҳаракатлар суюлтирилган газ тизими ишчи-ходимлари томонидан мунтазам равишда давом эттирилмоқда.


10 йил олдин йўқолган уйсиз одамни соч-соқоли олингандан сўнг қариндошлари таниб қолишди » Sangzor.uz - Инновацион ахборот портали\nSangzor.uz » Дунё » 10 йил олдин йўқолган уйсиз одамни соч-соқоли олингандан сўнг қариндошлари таниб қолишди\nБразилиянинг Гояс штатида бошпанасиз одам ўн йил олдин ғойиб бўлган қариндоши эканлигини яқинлари билиб қолишди. Буларнинг ҳаммаси сартарошхонада олинган фотосурат тарқалгандан сўнг содир бўлди, дея хабар берди «Times Now News» нашри.\nЖуан Коэльо Гимарес 2010 йилда бедарак кетган. У жон сақлаш учун 10 йил кўчаларда тентираб, ахлат титишига тўғри келган.\nБир куни у сартарош Алессандро Лободан соқолини текислаб қўйишни илтимос қилди. Бироқ сартарош ҳаммасини шундайлигича қолдирмасликка қарор қилди ва 45 ёшли Жуан Гимареснинг соч-соқолини чиройли қилиб олиб қўйди.\n«Кўпинча бирор нимага муҳтож одамларга ёрдам берамиз. Ҳозир оғир давр, кўпчилик яқинларини йўқотмоқда, моддий шароити ҳам қийин. Шунинг учун ҳозир ҳар қандай ёрдам муҳим», — дея изоҳлади Лобо.\nҚиёфасини ўзгартиришга чамаси икки соат вақт кетди. Салон ходимлари уйсиз одамнинг соч-соқолини чиройли қилиб олиб қўйишди. Ҳатто, кийим-кечак ҳам совға қилишди. Кўзгуда ўзининг янгиланган қиёфасини кўрган Жуан кўз ёшларини тия олмади.\nАлессандро Жуан билан тушган суратини ижтимоий тармоқларга жойлади ва кўп ўтмай машҳур бўлиб кетди. Маълум вақтдан сўнг сартарошга уйсизнинг қариндоши мурожаат қилди.\n«Улар фотосуратни кўришгач, мен билан боғланишди. Чунки унинг телефони ҳам, доимий манзили ҳам йўқ эди. Кимнингдир ҳаётини ўзгартириш учун арзимаган нарса талаб этилишини кўрсатмоқчи эдим. Бундай бўлишини хаёлимга ҳам келтирмагандим», — деди Лобо.\nЖуаннинг синглиси Мария акасини йўқотиб қўйганига 10 йилча бўлган. У акасини топишга роса ҳаракат қилган, лекин барча уринишлар бесамар кетгач, уни ўлди деб ўйлаган. Бир куни Интернетдаги фотосуратда акасини таниб қолди. Алессандро ака-сингилнинг учрашувини ташкил қилди: улар бир-биридан айрилай демасди.\nАнглиялик қиз туғилган кунига совға қилинган пулларни адашиб ахлатга ташлаб юборди